**OBRAZLOŽENJE OSTVARENIH PRIHODA I PRIMITAKA, RASHODA I IZDATAKA OPĆEG DIJELA PRORAČUNA GRADA NOVSKE**

**ZA RAZDOBLJE OD 1.1. DO 30.6.2016. GODINE**

**1. PRAVNI OSNOV**

U skladu s odredbama članka 109. Zakona o proračunu („Narodne novine“, broj 87/08, 136/12 i 15/15) Gradonačelnik podnosi predstavničkom tijelu na donošenje polugodišnji izvještaj o izvršenju proračuna do 15. rujna tekuće proračunske godine. U skladu s odredbama članka 15. Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13) polugodišnji izvještaj o izvršenju proračuna sastavlja se za razdoblje od 1. siječnja do 30. lipnja tekuće proračunske godine. Polugodišnji izvještaj o izvršenju proračuna objavljuje se na internetskim stranicama jedinice lokalne i područne (regionalne) samouprave i službenom glasilu jedinice.

**2. OBRAZLOŽENJE PRIHODA I RASHODA**

Prema računu financiranja, tj. općem dijelu proračuna, tekući prihodi proračuna u ovom izvještajnom razdoblju ostvareni su u iznosu od 22.346.306,00 kn. Sredstva viška iz prethodne godine iznose 3.498.333,00 kn, što zajedno čini iznos proračuna od 25.844.639,00 kn. Ukupan proračun u odnosu na isto razdoblje prethodne godine manji je za 1.320.578,00 kn, odnosno za 5 %. Tekući prihodi proračuna u odnosu na prethodnu godinu gotovo su isti, odnosno zabilježeno je povećanje od 329.000,00 kn. Prema ovom izvješću, prihodi poslovanja i prihodi od prodaje nefinancijske imovine, u odnosu na plan, ostvareni su s 38 %. Rashodi poslovanja i rashodi za nabavu nefinancijske imovine ostvareni su s 14.804.847,00 kn, koji zajedno s izdacima za otplatu zajmova/kredita iznose 15.502.926,00 kn. Ovi rashodi u odnosu na isto razdoblje prethodne godine ostvareni su u manjem iznosu za 2.976.407,00 kn, odnosno za 17 %, dok su u odnosu na plan realizirani s 25 %. Na kraju izvještajnog razdoblja ostvaren je višak prihoda u iznosu od 10.341.712,00 kn.

Proračun je planiran sa svim prihodima i rashodima proračunskih korisnika koji u ukupnom proračunu participiraju s 1.446.075,00 kn prihoda i 3.416.786,00 kn rashoda. Navedeni rashodi proračunskih korisnika u iznosu od 3.416.786,00 kn financiraju se iz vlastitih i namjenskih prihoda proračunskih korisnika, ali i iz općih prihoda nadležnog proračuna. Zbog toga možemo konstatirati da proračunski korisnici nisu poslovali s manjkom (sučeljavanje ukupnih prihoda i rashoda), već da u ukupnom višku prihoda proračuna sudjeluju s iznosom od 726.594,00 kn viška vlastitih sredstava.

**Tablica broj 1: Pregled prihoda po izvorima financiranja**

|  |  |  |  |
| --- | --- | --- | --- |
| Vrsta prihoda | Realizacija 30.06.2014. | Realizacija 30.06.2015. | Realizacija 30.06.2016. |
| Opći prihodi | 11.935.502,00 kn | 13.312.714,00 kn | 9.916.756,00 kn |
| Prihodi za posebne namjene | 5.713.354,00 kn | 5.318.494,00 kn | 4.678.613,00 kn |
| Vlastiti prihodi | 850.940,00 kn | 823.772,00 kn | 726.883,00 kn |
| Pomoći | 153.431,00 kn | 2.562.175,00 kn | 7.024.054,00 kn |

Iz tabelarnog prikaza je vidljivo da se zadnje tri godine, u strukturi prihoda po izvoru financiranja, događaju određene promjene koje su rezultat raznih zakonskih izmjena, o čemu je Gradsko vijeće kroz prethodna izvješća dobilo informaciju. Prema tabelarnom prikazu, opći prihodi su prethodne godine značajno veći zbog toga što su sredstva pomoći iz državnog proračuna na ime poreza iskazivana u prvom dijelu godine kao opći prihod. Prema izvješću o polugodišnjem izvršenju proračuna za 2015. godinu, opći prihodi bez sredstava pomoći na ime poreznih prihoda, iznosili su 8.626.401,00 kn. Dakle, opći prihodi u prvom polugodištu ove godine ostvareni su s 9.916.756,00 kn, što je u odnosu na isto razdoblje prethodne godine više za 1.290.355,00 kn. Spomenuto povećanje je samo privremeno, zbog toga što su povrati poreza na dohodak po godišnjim poreznim prijavama za 2015. godinu isplaćivani u drugom dijelu godine, što znači da će teretiti naše opće prihode poslije 30. lipnja 2016. godine. Konačno, pravo izvješće imat ćemo krajem proračunske godine, a dotad dnevnim praćenjem izvoda i analizom izvješća koja primamo od FINA-e, pratimo realizaciju najznačajnijeg prihoda proračuna, prihoda od poreza i prireza porezu na dohodak. Jednako tako, zbog promjene načina iskazivanja prihoda pomoći na ime poreznih prihoda (porez na dobit, povrati poreza na dohodak...), ove godine su u prihodima pomoći u iznosu od 7.024.054,00 kn iskazane pomoći ostvarene za razne projekte u iznosu od 871.415,00 kn i pomoći u iznosu od 6.152.639,00 kn na ime poreznih prihoda.

Uobičajeno je da su rashodi proračuna u prvom dijelu godine iskazani s manjom realizacijom na što utječe procedura donošenja i provođenja postupaka javne nabave koja je u izravnoj vezi s investicijskim ciklusom koji je zadan proračunom. Međutim, ove godine još je jedan čimbenik značajno utjecao na proračunske procese vezane za realizaciju kapitalnih projekata, a to je raspuštanje Hrvatskog sabora i raspisivanje prijevremenih parlamentarnih izbora. Značajan dio sredstava proračuna planom je zarobljen za sufinanciranje kapitalnih projekata za koje se očekivalo raspisivanje natječaja kod nadležnih ministarstava, a do čega nije došlo.

U skladu s Pravilnikom o polugodišnjem i godišnjem izvještaju o izvršenju proračuna, u nastavku je dana detaljna analiza prihoda iz općeg dijela proračuna koji su razvrstani po ekonomskoj klasifikaciji, te rashoda iz posebnog dijela proračuna koji su razvrstani po organizacijskoj, ekonomskoj i programskoj klasifikaciji. Obrazloženje realizacije posebnog dijela proračuna dali su nadležni pročelnici, svatko za svoj financijski plan.

**2.1. OBRAZLOŽENJE PRIHODA**

**2.1.1. Prihodi poslovanja**

***2.1.1.1. Prihodi od poreza***

Prihodi od poreza ostvareni su s 8.575.873,00 kn, što je u odnosu na plan 77 %. U strukturi poreznih prihoda najveći i najznačajniji je prihod od poreza i prireza na dohodak s iznosom od 8.175.163,00 kn. U odnosu na isto razdoblje prethodne godine, ovaj prihod je veći za 1.748.765,00 kn, ali samo privremeno jer će se na teret tog prihoda u drugom dijelu godine, isplaćivati povrati poreza na dohodak po godišnjim poreznim prijavama za 2015. godinu. Porez i prirez na dohodak od kapitala ostvaren je s 25.746,00 kn, a obuhvaća prirez porezu na dohodak po osnovi kamata na štednju. Porez se obračunava po stopi od 12%, a visina prireza ovisi o prebivalištu vlasnika depozita. Porez na dohodak od kapitala po osnovi kamata na štednju prihod je državnog proračuna, dok je prirez prihod jedinice lokalne samouprave. Porezi na imovinu i porezi na robu i usluge obuhvaćaju gradske poreze s iznosom od 146.692,00 kn te porez na promet nekretnina s iznosom od 228.389,00 kn, koji u odnosu na prethodnu godinu imaju bolju realizaciju.

***2.1.1.2. Pomoći iz inozemstva i od subjekata unutar općeg proračuna***

Prihodi pomoći ostvareni su s iznosom od 7.643.605,00 kn, što je u odnosu na prethodnu godinu manje za 8 %, a u odnosu na plan prihodi su realizirani s 21 %. U ovoj skupini prihoda iskazani su prihodi pomoći proračunu Grada koji su ostvareni temeljem čl. 38. st. 1. - 4. i 6. Zakona o izvršavanju Državnog proračuna Republike Hrvatske za 2016. godinu („Narodne novine“, broj 26/16) u iznosu od 6.172.620,00 kn. Radi se o prihodima pomoći jedinici lokalne samouprave na potpomognutom području druge skupine na ime povrata poreza na dohodak po godišnjim poreznim prijavama za 2015. godinu, poreza na dobit i pomoći izravnanja. Pomoći od izvanproračunskih korisnika ostvarene su s 1.125.929,00 kn, a odnose se na tekuće i kapitalne pomoći. Tekuće pomoći za Grad ostvarene su u iznosu od 220.738,00 kn, a za proračunske korisnike 321.232,00 kn. Kapitalne pomoći za Grad ostvarene su u iznosu od 583.959,00 kn. U nastavku je dan tabelarni prikaz prihoda pomoći od izvanproračunskih korisnika po namjeni i korisnicima.

**Tablica 2: Pregled prihoda pomoći od izvanproračunskih korisnika**

|  |  |  |
| --- | --- | --- |
| **Vrsta/namjena pomoći** | **Korisnik pomoći** | **Iznos** |
| **Tekuće pomoći** | **Grad** | **220.738,00 kn** |
| Hrvatski zavod za zapošljavanje - stručno osposobljavanje |  | 11.983,00 kn |
| Fond za zaštitu okoliša i energetsku učinkovitost - projekt edukacije *Anđeo čuvar* iz 2015. godine |  | 62.663,00 kn |
| Fond za zaštitu okoliša i energetsku učinkovitost - studija za OIE i EE iz 2015. godine |  | 105.070,00 kn |
| Fond za zaštitu okoliša i energetsku učinovitost -izrada studije o izgradnji Centra za učenje o obnovljivim izvorima energije iz 2015. godine |  | 41.022,00 kn |
| **Tekuće pomoći** | **Proračunski korisnici** | **321.232,00 kn** |
| Hrvatski zavod za zapošljavanje - javni radovi | Pučko otvoreno učilište Novska | 112.948,00 kn |
| Hrvatski zavod za zapošljavanje – javni radovi | Gradska knjižnica i čitaonica „Ante Jagar“ Novska | 93.261,00 kn |
| Hrvatski zavod za zapošljavanje – javni radovi | Dječji vrtić „Radost“ Novska | 115.023,00 kn |
| **Kapitalne pomoći** | **Grad** | **583.959,00 kn** |
| Fond za zaštitu okoliša i energetsku učinovitost - sanacija odlagališta (rashodi iz 2015. godine) |  | 583.959,00 kn |

U skupini prihoda pomoći prate se i prihodi pomoći proračunskim korisnicima iz proračuna koji im nije nadležan. Radi se o prihodima pomoći koje su namijenjeni našim proračunskim korisnicima, ali iz drugih proračuna (državnog, županijskog ili općinskog). Prihodi su ostvareni u iznosu od 327.248,00 kn. Sredstva su uplaćena kao tekuće pomoći Pučkom otvorenom učilištu Novska u iznosu od 6.000,00 kn za kino predstave za rashode nastale 2015. godine. Kapitalne pomoći uplaćene su u iznosu od 321.248,00 kn, i to za Gradsku knjižnicu i čitaonicu „Ante Jagar“ Novska za nabavu knjiga 54.400,00 kn te Dječjem vrtiću „Radost“ Novska za predškolski odgoj 4.320,00 kn i 262.528,00 kn za solarnu elektranu – rashodi nastali 2015. godine.

* + - 1. ***Prihodi od imovine***

Prihodi od imovine ostvareni su s 1.411.250,00 kn, što je u odnosu na plan 42 %, a u odnosu na isto razdoblje prethodne godine, prihodi su ostvareni u manjem iznosu za 10 %. U ovoj skupini prihoda najznačajniji su prihodi od zakupa i iznajmljivanja imovine u iznosu od 495.638,00 kn i naknada za korištenje nefinancijske imovine u iznosu od 888.507,00 kn.

**Tablica broj 3: Pregled prihoda od zakupa i iznajmljivanja imovine**

|  |  |
| --- | --- |
| **Naziv prihoda** | **Iznos** |
| Zakup poljoprivrednog zemljišta u vlasništvu države | 127.370,00 kn |
| Refundacija materijalnih troškova za zgradu uprave | 115.032,00 kn |
| Najam poslovnog prostora u vlasništvu Grada | 85.269,00 kn |
| Najam poljoprivrednog zemljišta u vlasništvu Grada | 75.053,00 kn |
| Jednokratni zakup društvenih domova | 25.450,00 kn |
| Zakup javne površine | 15.715,00 kn |
| Pravo građenja | 14.609,00 kn |
| Korištenje gradske kuglane | 13.785,00 kn |
| Privremeni zakup i zakup pašnjaka | 9.707,00 kn |
| Koncesija za korištenje poljoprivrednog zemljišta u vlasništvu države | 7.513,00 kn |
| Najam stanova u vlasništvu Grada | 6.135,00 kn |

Naknada za korištenje nefinancijske imovine ostvarena je u iznosu od 888.507,00 kn, a odnosi se na prihod od spomeničke rente u iznosu od 188,00 kn, naknadu za pridobivenu količinu plina u iznosu od 259.095,00 kn i naknadu za pridobivenu količinu nafte 629.223,00 kn. Usporedbe radi, u istom razdoblju prethodne godine, naknada za pridobivenu količinu plina iznosila je 251.851,00 kn, dok je naknada za pridobivenu količinu nafte iznosila 761.540,00 kn.

* + - 1. ***Prihodi od upravnih i administrativnih pristojbi, pristojbi po posebnim propisima i naknada***

Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 4.527.350,00 kn, što je u odnosu na plan 58 %, a u odnosu na isto razdoblje prethodne godine manje za 8 %. U ovoj skupini prihoda značajniji prihodi su prihodi po posebnim propisima, i to *doprinos za šume* s iznosom od 1.116.764,00 kn i *prihod vodnog gospodarstva* 1.841,00 kn; *komunalni doprinosi i naknade*, i to komunalna naknada s ostvarenim iznosom od 2.013.589,00 kn i komunalni doprinos s ostvarenim iznosom od 360.726,00 kn; ostali nespomenuti prihodi s iznosom od 948.888,00 kn, od čega se na prihode proračunskih korisnika odnosi 676.631,00 kn (školarine, članarine, participacija roditelja…), dok prihode Grada čini iznos od 272.257,00 kn (naplata troškova ovrhe, ulaznice za klizalište, naknada za zadržavanje nezakonito izgrađenih zgrada, povrati stipendija…).

* + - 1. ***Prihodi od prodaje proizvoda i robe te pruženih usluga i prihodi od donacija***

Prihodi od prodaje proizvoda i robe te pruženih usluga i prihodi od donacija ostvareni su s 57.796,00 kn, što je u odnosu na plan 49 %, a u odnosu na isto razdoblje prethodne godine manje za 17 %. U ovoj skupini prihoda prate se isključivo prihodi proračunskih korisnika (vlastiti prihodi) koji se ostvaruju na tržištu (najam poslovnog prostora, kino ulaznice, fotokopiranje i sl.).

* + 1. **Prihodi od prodaje nefinancijske imovine**
       1. ***Prihodi od prodaje neproizvedene dugotrajne imovine***

Prihodi od prodaje neproizvedene dugotrajne imovine ostvareni su u iznosu od 100.455,00 kn, što je u odnosu na plan 50 %, a u odnosu na isto razdoblje prethodne godine manje za 26 %. Prihodi su ostvareni temeljem prodaje poljoprivrednog zemljišta u vlasništvu države 96.555,00 kn i od prodaje građevinskog zemljišta u vlasništvu Grada 3.901,00 kn.

* + - 1. ***Prihodi od prodaje proizvedene dugotrajne imovine***

Prihodi od prodaje proizvedene dugotrajne imovine ostvareni su u iznosu od 29.977,00 kn, a odnose se prihode od otkupa stanarskog prava.

* 1. **OBRAZLOŽENJE RASHODA**

U skladu s odredbama članka 6. Pravilnika o polugodišnjem i godišnjem izvještaju o izvršenju proračuna posebni dio proračuna sadrži izvršenje rashoda po organizacijskoj, ekonomskoj i programskoj klasifikaciji. Proračunske klasifikacije čine okvir kojim se iskazuju i sustavno prate prihodi i primici, rashodi i izdaci po nositelju, cilju, namjeni, vrsti, lokaciji i izvoru financiranja. U skladu s navedenim, a sukladno planu proračuna, nadležni upravni odjeli nositelji su projekata i aktivnosti iz svoje nadležnosti te prate njihovu realizaciju i daju obrazloženja postignutih rezultata.

Analizom rashoda po organizacijskoj klasifikaciji možemo konstatirati da, s obzirom na prirodu poslova koju obavljaju, očekivanu realizaciju, u odnosu na plan, imaju upravni odjeli koji se bave materijalno - financijskim poslovanjem Grada, i to Upravni odjel za proračun i financije s realizacijom od 48 % i Stručna služba za poslove Gradskog vijeća i Gradonačelnika s 45 %, dok upravni odjeli, koji su najvećim dijelom nositelji projekata i aktivnosti imaju drugačiji odnos realizacije u odnosu na plan. Tako Upravni odjel za društvene djelatnosti, pravne poslove i javnu nabavu ima realizaciju od 42 %, dok je Upravni odjel za gospodarstvo, poljoprivredu, komunalni sustav i prostorno uređenje ostvario realizaciju od 14 % u odnosu na plan.

**Tablica broj 4: Pregled realizacije financijskog plana po organizacijskoj klasifikaciji**

|  |  |
| --- | --- |
| **Naziv upravnog odjela** | **Realizirano** |
| 001 Stručna služba za poslove Gradskog vijeća i Gradonačelnika | 1.958.071,00 kn |
| 002 Upravni odjel za društvene djelatnosti, pravne poslove i javnu nabavu | 6.728.281,00 kn |
| 003 Upravni odjel za proračun i financije | 1.299.544,00 kn |
| 004 Upravni odjel za gospodarstvo, poljoprivredu, komunalni sustav i prostorno uređenje | 5.517.031,00 kn |

Realizaciju rashoda po programskoj klasifikaciji detaljno su obrazložili nadležni nositelji programa, a za potrebe analize, statistike te ovog izvješća utvrđeno je, da je očekivana realizacija iskazana po programima koji prate redovne aktivnosti proračuna, dok je dio programa koji se odnosi na kapitalne projekte iskazan sa značajno slabijom realizacijom. Niz čimbenika je utjecao na realizaciju, od nemogućnosti kandidiranja određenih programa za sufinanciranje od strane nadležnih ministarstava, agencija, fondova zbog krize koja je nastala i raspisivanja prijevremenih parlamentarnih izbora, kratkog vremenskog perioda od donošenja prvih Izmjena i dopuna Proračuna, pa do provođenja postupaka javne nabave. Također, pojedine aktivnosti, obično zbog tehničkih razloga, odvijaju se u drugom dijelu godine, kao npr. realizacija subvencija u poljoprivredi i sl. U nastavku je dan tabelarni prikaz realizacije programa, bez programa *Javna uprava i administracija* i programa rada proračunskih korisnika.

**Tablica broj 5: Programska realizacija proračuna**

|  |  |  |  |
| --- | --- | --- | --- |
| **Naziv programa** | **Planirano** | **Ostvareno** | **%** |
| 1002 Upravljanje imovinom | 1.669.550,00 kn | 737.988,00 kn | 44 % |
| 1003 Projektiranje i građenje objekata u vlasništvu Grada | 1.686.483,00 kn | 292.738,00 kn | 17 % |
| 1004 Održavanje objekata i uređaja komunalne infrastrukture | 3.180.000,00 kn | 1.638.044,00 kn | 51 % |
| 1005 Projektiranje i građenje objekata i uređaja komunalne infrastrukture | 14.396.600,00 kn | 510.302,00 kn | 3,5 % |
| 1006 Zaštita okoliša | 12.695.922,00 kn | 270.270,00 kn | 2 % |
| 1007 Zdravstvo | 285.000,00 kn | 124.618,00 kn | 44 % |
| 1008 Organiziranje i provođenje zaštite i spašavanja | 1.385.772,00 kn | 699.306,00 kn | 50 % |
| 1009 Prostorno uređenje i unapređenje stanovanja | 471.188,00 kn | 46.312,00 kn | 10 % |
| 1010 Gospodarstvo | 1.232.000,00 kn | 346.395,00 kn | 28 % |
| 1011 Razvoj civilnog društva | 789.092,00 kn | 370.748,00 kn | 47 % |
| 1012 Javne potrebe u kulturi | 480.300,00 kn | 189.690,00 kn | 40 % |
| 1013 Sufinanciranje obrazovanja | 1.951.000,00 kn | 1007.694,00 kn | 52 % |
| 1015 Poticanje demografskog rasta | 180.000,00 kn | 55.000,00 kn | 30 % |
| 1017 Socijalna skrb | 1.107.000,00 kn | 257.880,00 kn | 23 % |
| 1018 Razvoj sporta i rekreacije | 1.718.310,00 kn | 881.109,00 kn | 51 % |
| 1019 Poticanje razvoja turizma | 606.000,00 kn | 240.761,00 kn | 39 % |

**2.2.1. Rashodi poslovanja**

***2.2.1.1. Rashodi za zaposlene***

Rashodi za zaposlene ostvareni su u iznosu od 4.043.288,00 kn, što čini 46 % plana, a u odnosu na isto razdoblje prethodne godine rashodi su ostvareni u manjem iznosu za 3 %.

Rashode za zaposlene čine rashodi plaća s doprinosima na plaću. Rashodi plaća za redovan rad ostvareni su u iznosu od 3.326.068,00 kn, od tog iznosa 1.674.542,00 kn odnosi se na rashode plaća zaposlenih u upravi (zajedno s dužnosnicima), a kojih je na dan 30.06.2016. godine bilo zaposleno 35. Rashodi za plaće proračunskih korisnika iznose 1.651.526,00 kn. Plaće su isplaćivane za redovan rad 50 zaposlenika kod korisnika i 14 zaposlenih na mjerama javnih radova koje provodi Hrvatski zavod za zapošljavanje. Osim plaća za redovan rad, u skupini ostalih rashoda za zaposlene evidentirani su rashodi materijalnih prava zaposlenih (uprava+korisnici) u iznosu od 143.789,00 kn (jubilarne nagrade, pomoć za bolovanje duže od 90 dana, pomoć za novorođeno dijete, regres, itd.).

***2.2.1.2. Materijalni rashodi***

Materijalni rashodi ostvareni su s 5.083.106,00 kn, što je u odnosu na plan 43 %, a u odnosu na isto razdoblje prethodne godine rashodi su manji za 3 %.

U strukturi rashoda poslovanja koji iznose 13.407.232,00 kn, najveći su materijalni rashodi s realizacijom od 5.083.106,00 kn. Materijalni rashodi ne obuhvaćaju samo troškove rada uprave, već su to svi troškovi nastali ostvarivanjem osnovnih funkcija jedinice lokalne samouprave, poput održavanja komunalne infrastrukture, održavanja objekata u vlasništvu jedinice, poslovanje proračunskih korisnika jedinice, provođenje manifestacija te razni troškovi nastali na realizaciji projekata i aktivnosti koji su definirani u posebnom dijelu proračuna.

**Tablica broj 6: Pregled materijalnih rashoda**

|  |  |
| --- | --- |
| **Naziv rashoda** | **Iznos** |
| 321 Naknade troškova zaposlenima | 231.001,00 kn |
| 322 Rashodi za materijal i energiju | 1.104.222,00 kn |
| 323 Rashodi za usluge | 2.729.386,00 kn |
| 324 Naknade troškova osobama izvan radnog odnosa | 129.006,00 kn |
| 329 Ostali nespomenuti rashodi poslovanja | 889.491,00 kn |

Iz tabelarnog prikaza uočljivo je da rashodi usluga participiraju u materijalnim rashodima s 53 %. Rashodi usluga u iznosu od 2.729.386,00 kn najvećim dijelom odnose se na usluge tekućeg i investicijskog održavanja s iznosom od 1.541.245,00 kn. Rashodi usluga tekućeg i investicijskog održavanja koje provodi Grad iznose 1.503.554,00 kn, dok se na rashode korisnika odnosi 37.691,00 kn. Kao i svake godine, rashodi usluga tekućeg i investicijskog održavanja najvećim dijelom se odnose na rashode održavanja komunalne infrastrukture (javne površine, zimska služba, javna rasvjeta, nerazvrstane ceste) s iznosom od 1.383.685,00 kn. Ostali rashodi usluga tekućeg i investicijskog održavanja odnose se na rashode održavanja objekata u vlasništvu Grada (kuglana, svlačionice, domovi). Ostali rashodi usluga s iznosom od 1.188.141,00 kn (razlika 2.729.386,00 kn i 1.541.245,00 kn) odnose se na usluge promidžbe i informiranja s iznosom od 358.196,00 kn (TV i radio emisije o projektima i programima Grada, „Novljanski vjesnik“, nabava kalendara, objave natječaja, nastupanje na sajmovima….), intelektualne i osobne usluge s iznosom od 159.091,00 kn (ugovori o djelu, usluge vještačenja, geodetsko-katastarske usluge…), računalne usluge s iznosom od 158.127,00 kn (održavanje LC aplikacije, web stranice, servera, mreže i računala…), usluge telefona, pošte i prijevoza s iznosom od 126.657,00 kn, komunalne usluge s iznosom od 107.704,00 kn, ostale usluge s iznosom od 146.368,00 kn (objave akata u službenom glasilu, sufinanciranje izrade edukativnih materijala, usluge prijevoza i sl.).

U skupini materijalnih rashoda drugi po veličini su rashodi za materijal i energiju s učešćem od 21 %. Rashodi za materijal i energiju ostvareni su s 1.104.222,00 kn, od toga rashodi Grada iznose 699.041,00 kn, a rashodi proračunskih korisnika 405.181,00 kn. Rashodi za materijal i energiju Grada obuhvaćaju rashode režijskih troškova s 297.092,00 kn, rashode električne energije za javnu rasvjetu s 254.360,00 kn, rashode za motorni benzin i gorivo 26.789,00 kn, nabavu uredskog materijala i sredstava za čišćenje i održavanje 114.686,00 kn.

Naknade troškovima zaposlenima s iznosom od 231.001,00 kn obuhvaćaju rashode Grada za troškove službenih putovanja, troškove prijevoza, stručnog usavršavanja i sl. u iznosu od 90.287,00 kn i rashode kod proračunskih korisnika za navedene namjene s iznosom od 140.713,00 kn.

Naknade troškova osobama izvan radnog odnosa s iznosom od 129.006,00 kn odnose se na rashode doprinosa na plaću za osobe na stručnom osposobljavanju bez zasnivanja radnog odnosa.

Ostali nespomenuti rashodi poslovanja s iznosom od 889.491,00 kn odnose se na rashode Grada s iznosom od 665.636,00 kn i rashode korisnika s iznosom od 223.854,00 kn. U skupini ovih rashoda najveći su ostali nespomenuti rashodi poslovanja konta *3299* s iznosom od 509.721,00 kn. Rashodi se odnose na manifestacije, isplatu po sudskoj presudi, troškove provizije za uplate od strane građana, rashode uređenja jezera (arhitektonski i građevinski projekt…), rashode protokola (cvijeće, aranžmani….), troškove javnog bilježnika, RTV pretplatu, dostavu izvoda od strane FINA-e, itd.

***2.2.1.3. Financijski rashodi***

Financijski rashodi ostvareni su s 264.669,00 kn, što je u odnosu na plan 40 %, a u odnosu na isto razdoblje prethodne godine, rashodi su ostvareni u većem iznosu za 22 %. Rashodi se najvećim dijelom odnose na rashode kamata po kreditnom zaduženju Grada 157.509,00 kn i Pučkog otvorenog učilišta Novska 1.604,00 kn, te iskazane negativne tečajne razlike po tim zaduženjima.

***2.2.1.4. Subvencije***

Rashodi subvencija ostvareni su s 344.695,00 kn, što je u odnosu na plan 30 %, a u odnosu na isto razdoblje prethodne godine rashodi su realizirani u većem iznosu za 148 %. U rashode subvencija ubrajamo rashode nastale na subvencioniranju kamatne stope za poduzetničke kredite i subvenciju danu Radio postaji Novska d.o.o. za troškove izgradnje nove prostorije za odašiljač i preseljenje odašiljača s pripadajućom opremom.

***2.2.1.5. Pomoći dane u inozemstvo i unutar općeg proračuna***

Rashodi pomoći obuhvaćaju rashode pomoći proračunskim korisnicima drugih proračuna s iznosom od 297.810,00 kn. U odnosu na plan, ovi rashodi realizirani su s 21 %, dok su u odnosu na isto razdoblje prethodne godine rashodi ostvareni u manjem iznosu za 7 %. Sredstva pomoći namijenjena su školama s područja Grada za njihove programe i aktivnosti koje Grad financira/sufinancira (produženi boravak djece u školi, besplatna prehrana, sudjelovanje na izložbi, Glazbena škola-redovna djelatnost...).

***2.2.1.6. Naknade građanima i kućanstvima na temelju osiguranja i druge naknade***

Naknade građanima ostvarene su s 1.043.236,00 kn što je 38 % plana, a u odnosu na prethodnu godinu rashodi su manji za 12 %. Rashodi se odnose na rashode studentskih stipendija s iznosom od 525.280,00 kn, učeničkih stipendija 320.640,00 kn, na financijsku potporu roditeljima novorođene djece „Kolica za novljanskog klinca“ 55.000,00 kn, sufinanciranje liječenja u Poliklinici SUVAG 12.360,00 kn, novčanu pomoć po socijalnom programu socijalno ugroženim građanima 113.661,00 kn.

***2.2.1.7. Ostali rashodi***

Ostali rashodi u sklopu konta skupine 38 ostvareni su s 2.330.428,00 kn, što je 42 % plana. Ovi rashodi su realizirani u manjem iznosu u odnosu na prethodnu godinu za 56 %. Ostali rashodi obuhvaćaju rashode tekućih i kapitalnih donacija neprofitnim organizacijama te rashode kapitalnih pomoći trgovačkim društvima u pretežitom vlasništvu Grada. Tekuće donacije udrugama doznačene su u iznosu od 2.077.514,00 kn, a kapitalne donacije iznose 175.804,00 kn, dok su kapitalne pomoći doznačene trgovačkom društvu Vodovod Novska d.o.o. u iznosu od 77.110,00 kn za otkup zemljišta za gradnju uređaja za mehaničko i biološko pročišćavanje otpadnih voda.

* + 1. **Rashodi za nabavu nefinancijske imovine**

***2.2.2.1. Rashodi za nabavu proizvedene dugotrajne imovine***

Rashodi za nabavu proizvedene dugotrajne imovine ostvareni su u iznosu od 463.476,00 kn, što je u odnosu na plan 47 %, a u odnosu na isto razdoblje prethodne godine manje za 36 %. Rashodi Grada iznose 339.967,00 kn, a rashodi proračunskih korisnika 123.508,00 kn. Rashodi se najvećim dijelom odnose na otplatu vatrogasnog vozila po ugovoru iz prijašnjih godina s iznosom od 200.000,00 kn, nabavu računalne i uredske opreme.

* + - 1. ***Rashodi za dodatna ulaganja na nefinancijskoj imovini***

Rashodi za dodatna ulaganja na nefinancijskoj imovini ostvareni su s 934.028,00 kn, što je 3 % plana, a u odnosu na prethodnu godinu rashodi su ostvareni u većem iznosu za 63 %. Rashodi koji imaju za rezultat povećanje imovine Grada obuhvaćaju investicijska ulaganja i investicijsko opremanje, kao npr. rashodi vezani za sanaciju deponije komunalnog otpada „Kurjakana“ s 181.207,00 kn, opremanje dječjih igrališta 199.530,00 kn, izgradnju mrtvačnice u Borovcu 182.309,00 kn, raznu projektnu dokumentaciju za buduće investicije, parcelacijske elaborate i sl., te rashodi vezani za izgradnju komunalne infrastrukture u Poduzetničkoj zoni Novska 299.502,00 kn.

**OBRAZLOŽENJE OSTVARENIH RASHODA I IZDATAKA UPRAVNIH ODJELA GRADA NOVSKE ZA RAZDOBLJE OD 1.1. DO 30.6.2016. GODINE**

**1. Razdjel 001 STRUČNA SLUŽBA ZA POSLOVE GRADSKOG VIJEĆA I GRADONAČELNIKA**

Za razdjel Stručne službe za poslove Gradskog vijeća i Gradonačelnika za 2016. godinu planirani su rashodi u ukupnom iznosu od 4.309.652,00 kn, a u izvještajnom razdoblju od 1. siječnja do 30. lipnja 2016. godine izvršeni su u iznosu od 1.958.070,64 kn, odnosno s 45,43 % od planiranog iznosa.

**1.1. Program 1001 JAVNA UPRAVA I ADMINISTRACIJA**

Rashodi predviđeni za provođenje programa *Javne uprave i administracije* Stručne službe za poslove Gradskog vijeća i Gradonačelnika za 2016. godinu planirani su u iznosu od 4.244.152,00 kn, a u razdoblju od 1. siječnja do 30. lipnja 2016. godine ostvareni su u iznosu od 1.945.247,70 kn ili s 45,83 % plana.

Ovaj Program sastoji se od sljedećih aktivnosti/tekućih projekata:

* Aktivnost A100001 Rashodi za zaposlene,
* Aktivnost A100002 Materijalno – financijski rashodi,
* Aktivnost A100003 Savjet mladih,
* Aktivnost A100004 Zaštita prava nacionalnih manjina,
* Tekući projekt T100001 Tekuća proračunska rezerva,
* Tekući projekt T100002 Naknade za rad predstavničkih tijela, povjerenstava, odbora,
* Tekući projekt T100006 Promicanje Grada u sredstvima javnog informiranja.

**1.1.1. Aktivnost A100001 Rashodi za zaposlene**

Rashodi za zaposlene za 2016. godinu planirani su u iznosu od 2.036.519,00 kn, od čega je za podmirenje plaća za redovan rad i doprinosa na plaće za obvezno zdravstveno osiguranje i obvezno osiguranje u slučaju nezaposlenosti za dvanaest zaposlenih službenika i namještenika i tri dužnosnika (gradonačelnik i njegovi zamjenici) predviđen iznos od 1.725.859,00 kn, za jubilarne nagrade iznos od 10.150,00 kn, za ostale rashode za zaposlene 10.000,00 kn, za plaćanje novčane naknade zbog neispunjenja kvote zapošljavanja osoba s invaliditetom ili na zamjenski način iznos od 11.500,00 kn, dok je za doprinose za mirovinsko osiguranje i doprinose za obvezno zdravstveno osiguranje osoba na stručnom osposobljavanju bez zasnivanja radnog odnosa planiran iznos od 279.010,00 kn.

U razdoblju od 1. siječnja do 30. lipnja 2016. godine aktivnost rashoda za zaposlene ostvarena je u iznosu od 939.305,82 kn, odnosno s 46,12 % plana. Plaće za redovan rad i doprinosi na plaće za obvezno zdravstveno osiguranje te obvezno osiguranje u slučaju nezaposlenosti dužnosnika, službenika i namještenika u izvještajnom razdoblju ostvareni su s iznosom od 801.815,67 kn, obračunata i isplaćena jubilarna nagrada za jednu službenicu u iznosu od 3.804,31 kn, obračunati i plaćeni doprinosi za mirovinsko osiguranje i obvezno zdravstveno osiguranje osobama na stručnom osposobljavanju bez zasnivanja radnog odnosa s iznosom od 129.005,84 kn. Sukladno Pravilniku o utvrđivanju kvote za zapošljavanje osoba s invaliditetom (“Narodne novine”, broj 44/14 i 2/15), Grad Novska dužan je mjesečno obračunati i platiti novčanu naknadu zbog neispunjenja kvote zapošljavanja jedne osobe s invaliditetom u odnosu na ukupan broj zaposlenih (kvota se određuje u visini od 3 % u odnosu na ukupan broj zaposlenih), i to u iznosu od 30 % minimalne plaće. Novčana naknada zbog kvote zapošljavanja jedne osobe s invaliditetom obračunata je i uplaćena u Državni proračun Republike Hrvatske u iznosu od 4.680,00 kn.

**1.1.2. Aktivnost A100002 Materijalno – financijski rashodi**

Aktivnost materijalno – financijskih rashoda planirana je s iznosom od 927.633,00 kn, a u razdoblju od 1. siječnja do 30. lipnja 2016. godine realizirana je s 449.595,54 kn, odnosno s 48,47 % planiranog iznosa.

Za *naknade troškova zaposlenima* Stručne službe za poslove Gradskog vijeća i Gradonačelnika planirano je 29.000,00 kn. U razdoblju od 1. siječnja do 30. lipnja 2016. godine navedeni rashodi su ostvareni u iznosu od 13.379,09 kn, od čega se na rashode za službena putovanja (dnevnice, prijevozne karte, elektronička naplata cestarine i sl.) odnosi 7.721,59 kn i na stručno usavršavanje zaposlenih službenika (sudjelovanje na seminarima) 5.657,50 kn.

*Rashodi za materijal i energiju* planirani su u iznosu od 258.500,00 kn, te su u razdoblju od 1. siječnja do 30. lipnja 2016. godine realizirani s 143.042,05 kn i obuhvaćaju sljedeće rashode: nabavu dnevnih tiskovina u iznosu od 678,30 kn, materijal i sredstva za čišćenje i održavanje zgrade Gradske vijećnice te materijal za higijenske potrebe i njegu u iznosu od 21.810,01 kn, nabavu službene radne obuće za četiri namještenice u iznosu od 716,00 kn, rashode za gorivo u iznosu od 26.789,37 kn, nabavu materijala i dijelova za tekuće i investicijsko održavanje u iznosu od 4.372,34 kn, nabavu sitnog inventara 215,90 kn, nabavu fotokopirnog papira s 19.867,99 kn, nabavu tonera s 46.933,47 kn te nabavu uredskog materijala u iznosu od 21.658,66 kn.

*Rashodi za usluge* planirani su u iznosu od 387.133,00 kn, a ostvareni su s iznosom od 185.753,15 kn. Rashodi za usluge telefona su ostvareni u iznosu od 24.719,50 kn, za poštarinu 86.157,57 kn, za usluge tekućeg i investicijskog održavanja 33.468,31 kn (na popravak fotokopirnog uređaja i održavanje prijevoznih sredstava odnosi se 30.543,31 kn, dok se 2.925,00 kn odnosi na održavanje telefonske centrale). Za usluge kopiranja, uvezivanja te objave akata koje donosi Gradsko vijeće i gradonačelnik utrošen je iznos od 41.407,77 kn.

*Ostali nespomenuti rashodi poslovanja* planirani su u iznosu od 229.000,00 kn, a realizirani su u iznosu od 106.401,25 kn, te se odnose na premije osiguranja imovine u vlasništvu Grada (zgrade, vozila i osobe) u iznosu od 17.486,71 kn, reprezentaciju u iznosu od 75.239,37 kn. Ostali nespomenuti rashodi u iznosu od 13.675,17 kn odnose se na nabavu vijenaca, cvijeća i svijeća, plaćanje radiotelevizijske pretplate (5 radio prijamnika i 2 televizora), odvjetničke usluge 2.000,00 kn, troškove autoceste, izradu ključeva, i druge sitne troškove.

Za *nabavu knjiga*, stručne literature utrošen je iznos od 1.020,00 kn.

**1.1.3. Aktivnost A100003 Savjet mladih**

Za aktivnost Savjeta mladih Grada Novske planiran je iznos od 15.000,00 kn, a u razdoblju od 1. siječnja do 30. lipnja 2016. godine sredstva nisu utrošena jer za aktivnosti koje su se provodile nisu bila potrebna financijska sredstva.

**1.1.4. Aktivnost A100004 Zaštita prava nacionalnih manjina**

Za provedbu programa rada predstavnika Romske nacionalne manjine osiguran je iznos od 15.000,00 kuna, ali u izvještajnom razdoblju planirana sredstva nisu utrošena.

**1.1.5. Tekući projekt T100001 Tekuća proračunska rezerva**

Tekuća proračunska rezerva planirana je u iznosu od 150.000,00 kn te je realizirana u iznosu od 28.545,42 kn. Rashod od 18.000,00 kn odnosi se na usluge prijevoza autobusom predstavnika Grada Novske na Međunarodno natjecanje „Mengen Internacional“ koji se održavao u prijateljskom gradu Mengenu, dok se rashod od 10.545,42 kn odnosi na povrat sredstava za stručno osposobljavanje Hrvatskom zavodu za zapošljavanje.

**1.1.6. Tekući projekt T100002 Naknade za rad predstavničkih tijela, povjerenstava, odbora**

Ovaj tekući projekt planiran je u iznosu od 450.000,00 kn i u razdoblju od 1. siječnja do 30. lipnja 2016. godine ostvaren je u iznosu od 182.352,54 kn, odnosno s 40,52 % plana. Uključuje naknade za rad predsjednika Vijeća mjesnih odbora s iznosom realizacije od 47.459,52 kn, naknade za rad predstavničkih tijela, povjerenstava i odbora s ostvarenim iznosom od 109.893,04 kn te tekuće donacije za redovan rad političkih stranaka u iznosu od 24.999,98 kn. Visina naknade za rad predsjednika Gradskog vijeća utvrđena je u iznosu od 2.000,00 kn, visina naknade za potpredsjednike Gradskog vijeća u iznosu od 600,00 kn, dok je naknada za vijećnike propisana u iznosu od 400,00 kn (utvrđena mjesečna naknada iskazana je u neto iznosu). Naknada za rad u radnim tijelima Gradskog vijeća utvrđena je u iznosu od 170,00 kn u neto iznosu po svakoj održanoj sjednici. Gradskom Odlukom o visini naknade za rad predsjednika Vijeća mjesnih odbora propisana je mjesečna naknada u iznosu od 240,00 kn neto.

Obveza isplate naknada za rad članovima predstavničkog tijela propisana je Zakonom o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15). Visina naknade za rad članova radnih tijela predstavničkog tijela utvrđena je gradskom odlukom.

U prvom polugodištu 2016. godine održane su tri sjednice Gradskog vijeća na kojima su donesene 52 odluke. Obveza isplate donacija političkim strankama koje sudjeluju u radu predstavničkog tijela utvrđena je Zakonom o financiranju političkih aktivnosti i izborne promidžbe („Narodne novine“, broj 24/11, 61/11, 27/13, 48/13 i 2/14).

Temeljem navedenog Zakona Gradsko vijeće Grada Novske svake godine donosi Odluku o raspodjeli sredstava za rad političkih stranaka zastupljenih u Gradskom vijeću Grada Novske.

**1.1.7. Tekući projekt T100006 Promicanje Grada u sredstvima javnog informiranja**

Rashodi za promicanje Grada Novske u sredstvima javnog informiranja planirani su u iznosu od 650.000,00 kuna, a realizirani su u iznosu od 345.448,38 kn.

Rashodi se odnose na medijsko predstavljanje i promidžbu Grada Novske u terminima u radijskim emisijama i specijaliziranim televizijskim emisijama što pridonosi informiranju građana na području Grada Novske i šire.

Medijsko predstavljanje i promidžba odnosi se na emitiranje emisija o projektima i programima Gradske uprave iz područja društvenih djelatnosti, iz područja gospodarstva - ulaganja u razvoj gospodarstva, malog i srednjeg poduzetništva i turizma, razvoj poljoprivrede i ruralni razvoj, iz područja komunalnog sustava i prostornog uređenja - održavanje i izgradnja komunalne infrastrukture, uz jedno reprizno emitiranje u iznosu od 135.454,00 kn.

Za emitiranje aktualnog sata sa svake sjednice Gradskog vijeća Grada Novske koji traje 60 minuta, uz jedno reprizno emitiranje, prijenos i emitiranje svečane sjednice Gradskog vijeća Grada Novske utrošen je iznos od 25.000,00 kn.

Za termine za emitiranje emisije pod pokroviteljstvom Grada Novske – gostovanje predstavnika različitih udruga civilnog društva o provođenju aktivnosti iz djelatnosti udruga, uz jedno reprizno emitiranje, utrošen je iznos od 15.875,00 kn.

Za termine za radijsko praćenje gradskih manifestacija utrošen je iznos od 13.125,00 kn.

Za kupovinu „Novljanskog vjesnika“ utrošeno je 112.073,40 kn. Za medijsko praćenje aktivnosti iz područja rada Gradske uprave u specijaliziranim televizijskim emisijama utrošeno je 6.670,00 kn.

Rashodi za nabavu gradskih kalendara za 2016. godinu iznose 25.000,00 kn. Ostala promidžba koja se odnosi na obavijesti o događanjima, objavu javnih natječaja iz Ureda gradonačelnika realizirana je s 11.250,00 kn.

**1.2. MJESNA SAMOUPRAVA**

**1.2.1. Aktivnost A100002 Materijalno – financijski rashodi**

Za elementarno funkcioniranje mjesne samouprave za 2016. godinu planirani su rashodi u iznosu od 65.500,00 kn, a realizirani su u iznosu od 12.822,94 kn, odnosno s 19,58 %.

U izvještajnom razdoblju za održavanje manifestacija povodom obilježavanja prigodnih datuma i održavanje memorijalnih turnira utrošeno je 8.433,29 kn, za nabavu opreme 1.532,48 kn, dok je za nabavu sitnog inventara, sredstava za čišćenje i održavanje i ostale nespomenute rashode poslovanja u mjesnim odborima Roždanik, Stari Grabovac, Nova Subocka, Paklenica i Kričke realiziran iznos od 2.857,17 kn.

Sredstva su utrošena za nabavu vrtne garniture (stol i klupe) u mjesnom odboru Borovac u iznosu od 1.532,48 kn, za obilježavanje blagdana Gospe Lurdske u mjesnom odboru Stara Subocka u iznosu od 999,44 kn, za blagdan sv. Katarine u mjesnom odboru Paklenica u iznosu od 7.194,35 kn i za Dan mjesnog odbora Nova Subocka u iznosu od 239,50 kn.

**2. Razdjel 002 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Za ostvarenje programa Upravnog odjela za društvene djelatnosti, pravne poslove i javnu nabavu proračunom Grada Novske za 2016. godinu planirana su sredstva u iznosu od **15.907.660,00** kn za ukupno 10 (deset) različitih programa koji su obuhvaćeni Financijskim planom rashoda upravnog odjela koje provode četiri (4) službenika.

U prvom polugodištu 2016. godine, za ostvarenje svih planiranih programa, utrošeno je ukupno **6.728.281,05 kn ili 42,30 %** od plana, a programi su izvršeni u sljedećim iznosima:

**Tablica broj 1: Prikaz izvršenja programa Upravnog odjela za društvene djelatnosti, pravne poslove i javnu nabavu u 1. polugodištu 2016. godine**

|  |  |  |  |  |  |
| --- | --- | --- | --- | --- | --- |
| **Rb** | **Brojčana oznaka programa u proračunu za 2016.** | **Naziv programa** | **Proračun Grada Novske za 2016.** | **Izvršenje**  **1.-6. mjesec 2016. godine** | **%**  **izvršenja** |
| 1. | 1001 | Javna uprava i administracija | 799.000,00 kn | 423.612,92 kn | 53,02 |
| 2. | 1003 | Projektiranje i građenje objekata u vlasništvu Grada – Zavičajni muzej s koncertnom dvoranom | 100.000,00 kn | 0,00 kn | 0,00 |
| 3. | 1011 | Razvoj civilnog društva | 789.092,00 kn | 370.747,76 kn | 46,98 |
| 4. | 1012 | Javne potrebe u kulturi | 2.901.244,00 kn | 1.251.724,52 kn | 43,14 |
| 5. | 1013 | Sufinanciranje obrazovanja | 3.186.992,00 kn | 1.510.098,01 kn | 47,38 |
| 6. | 1014 | Predškolski odgoj | 4.799.022,00 kn | 1.852.347,65 kn | 38,60 |
| 7. | 1015 | Poticanje demografskog rasta | 180.000,00 kn | 55.000,00 kn | 30,56 |
| 8. | 1017 | Socijalna skrb | 1.107.000,00 kn | 257.879,64 kn | 23,30 |
| 9. | 1018 | Razvoj sporta i rekreacije | 1.718.310,00 kn | 881.109,03 kn | 51,28 |
| 10. | 1019 | Poticanja razvoja turizma | 327.000,00 kn | 125.761,52 kn | 38,46 |
|  | **10 programa** | **Ukupno** | **15.907.660,00 kn** | **6.728.281,05 kn** | **42,30** |

**2.1. Program JAVNA UPRAVA I ADMINISTRACIJA**

U polugodišnjem razdoblju ovaj program izvršen je u iznosu od 423.612,92 kn ili 53,02 % od plana.

**Program obuhvaća sljedeće aktivnosti**:

**2.1.1. Aktivnost A100001 Rashodi za zaposlene u iznosu od 555.000,00 kn**

U polugodišnjem razdoblju rashodi za zaposlene izvršeni su u ukupnom iznosu od 271.593,61 kn ili 48,94 % od plana. Rashodi su se odnosili na plaće i doprinose na plaće za redovan rad četiri službenika Upravnog odjela za društvene djelatnosti, pravne poslove i javnu nabavu koji provode ukupno deset programa prethodno navedenih u tabelarnom prikazu.

**2.1.2. Aktivnost A100002 Materijalno - financijski rashodi u iznosu od 244.000,00 kn**

U polugodišnjem razdoblju materijalno - financijski rashodi izvršeni su u ukupnom iznosu od 152.019,31 kn ili 62,30 % u odnosu na plan. Sredstva su najvećim dijelom utrošena za isplatu naknade štete (glavnica i kamate) u sudskom postupku koji je pokrenut regresnom tužbom osiguravajuće kuće protiv Grada Novske radi isplate štete oštećeniku u prometnoj nezgodi koja se dogodila 1994. godine (iznos od 143.503,87 kn ili 82 %), potom na stručno usavršavanje zaposlenika (sudjelovanje na seminarima), nabavu stručne literature, službena putovanja, intelektualne usluge, tiskarske usluge i objave oglasa.

**2.2. Program 1003 PROJEKTIRANJE I GRAĐENJE OBJEKATA U VLASNIŠTVU GRADA – ZAVIČAJNI MUZEJ S KONCERTNOM DVORANOM**

U polugodišnjem razdoblju ovaj projekt nije realiziran, a njegova realizacija uslijedit će u drugoj polovini 2016. godine.

**Program obuhvaća sljedeći kapitalni projekt:**

**2.2.1. Kapitalni projekt K1000007 Zavičajni muzej s koncertnom dvoranom – Izrada studije postojećeg stanja zgrade starog hotela Knopp u iznosu od 100.000,00 kn**

Kapitalni projekt odnosi se na potrebu izrade projekta postojećeg stanja zgrade starog hotela Knopp kao preduvjeta za daljnje aktivnosti na planu rekonstrukcije i dogradnje starog hotela Knopp za potrebe zavičajnog muzeja s koncertnom dvoranom. Prema ponudi ovlaštenog arhitektonskog ureda navedeni projekt ima vrijednost u iznosu od 100.000,00 kn.

Izrada projekta postojećeg stanja za navedenu nekretninu aplicirana je na pozivni natječaj Ministarstva kulture za financiranje javnih potreba u kulturi za 2016. godinu. Sredstva su ostvarena od Ministarstva kulture u iznosu od 50.000,00 kn te je u mjesecu srpnju 2016. godine zaprimljen Ugovor o financiranju navedenog projekta. Grad je trenutno u fazi pribavljanja ponude ovlaštenog arhitektonskog ureda za izradu arhitektonske dokumentacije postojećeg stanja. Za potrebe prijave na natječaj pribavili smo okvirnu ponudu ovlaštenog arhitektonskog ureda u iznosu od 100.000,00 kn. Kako je u našem proračunu za realizaciju ovog projekta planiran iznos od 100.000,00 kn, a osigurano je ukupno 55.000,00 kuna, za projekt će biti potrebno osigurati dodatni iznos iz općih prihoda u proračuna Grada Novske, ovisno o visini ponude koja se očekuje.

**2.3. Program 1011 RAZVOJ CIVILNOG DRUŠTVA**

U polugodišnjem razdoblju ovaj program izvršen je u iznosu od 370.747,76 kn ili 46,98 % u odnosu na plan.

Stupanjem na snagu Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te donošenjem Pravilnika o financiranju programa i projekata od interesa za opće dobro koje provode udruge na području Grada Novske u 2016. godini u cijelosti je promijenjen dosadašnji rad i financiranje udruga na području Grada Novske i usklađen je s novom zakonskom regulativom.

Za dodjelu sredstava udrugama i drugim organizacijama civilnog društva objavljuju se javni pozivi za financiranje, koji kao svoje priloge sadrže svu unaprijed priloženu dokumentaciju (upute za prijavitelje, obrasce za ocjenjivanje prijava s kriterijima ocjenjivanja, prijavni obrazac, obrazac proračuna projekta, obrasce za izvještavanje i dr.). Uputama za prijavitelje detaljno su definirani prioriteti financiranja, visina osiguranih sredstava, donja i gornja visina sredstava koja se mogu dodijeliti, objašnjena je procedura i tijek prijavljivanja, način postupanja s prijavom te sve faze provjere prijave i ocjenjivanje prijave s instruktivnim rokovima svake faze postupka.

Javni pozivi objavljuju se na mrežnoj stranici Grada Novske i na mrežnoj stranici Vladinog ureda za udruge.

Javni poziv za predlaganje programa i projekata za zadovoljenje javnih potreba koje će na području Grada Novske provoditi udruge u 2016. godini objavljen je dana 23. siječnja 2016. godine za sljedeća područja financiranja:

* Kultura,
* Obnova i izgradnja sakralnih objekata,
* Djeca i mladež,
* Udruge iz Domovinskog rata,
* Humanitarne, socijalne i zdravstvene udruge,
* Ostala područja djelovanja udruga.

Dana 8. veljače održana je cjelodnevna obuka predstavnika udruga kao potencijalnih prijavitelja na kojoj je bio nazočan i Gradonačelnik. Cilj prezentacije bio je približiti predstavnicima udruga novi način financiranja udruga javnim sredstvima, novu zakonsku regulativu, tijek prijave na javni natječaj te dokumentaciju javnog natječaja. Obuka prijavitelja na Javni poziv za financiranje udruga ispunila je utvrđeni cilj i svrhu. Obuku je polazilo pedesetak predstavnika novljanskih udruga koji su usvojili informacije o novoj zakonskoj regulativi kao i pravila Javnog poziva.

Nakon propisane procedure, Gradonačelnik je dana 21. ožujka 2016. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2016. godini.

Za sva područja natječaja ukupno je dodijeljeno 40 pojedinačnih potpora za projekte i programe udruga i drugih organizacija civilnog društva s kojima su zaključeni ugovori o financiranju programa i projekata za 2016. godinu.

**Program obuhvaća sljedeće aktivnosti i projekte:**

**2.3.1. Tekući projekt T100001 Udruge mladeži i djece u iznosu od 110.000,00 kn**

Ovaj tekući projekt ostvaren je u iznosu od 54.500,00 kn ili 49,55 % od plana.

Nakon raspisanog Javnog poziva i propisane procedure, Gradonačelnik je dana 21. ožujka 2016. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2016. godini kojom je odobrena potpora za financiranje programa i projekata udruga djece i mladeži koju je ostvarilo 8 udruga za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| 1. | Udruga za sport, rekreaciju i edukaciju - Igre mladih | Sportske igre mladih 2016: "SIM 20. godišnjica - Turneja radosti" | 30.000,00 kn |
| 2. | Društvo Naša djeca "Osmijeh" Rajić | Korak po korak od tradicije do suvremenih tehnologija | 10.000,00 kn |
| 3. | Udruga za poticanje sportskih aktivnosti i komunikacijske kreativnosti "Ogrc" | Škola plivanja | 20.000,00 kn |
| 4. | Novljanske mažoretkinje | Redovna godišnja djelatnost Novljanskih mažoretkinja | 20.000,00 kn |
| 5. | Izviđački odred "Paludina" Novska | Izviđačka radionica za mlade skaute (izviđače) Paludine | 10.000,00 kn |
| 6. | Humanitarna udruga "Portal dobrote" | Klub dobrote | 10.000,00 kn |
| 7. | Društvo Naša djeca Brestača | Redovan rad | 5.000,00 kn |
| 8. | Odred izviđača "Zelena patrola" Rajić | Međunarodni izviđački kamp "Dupin" | 5.000,00 kn |

**2.3.2. Tekući projekt T100002 Humanitarne udruge u iznosu od 57.000,00 kn**

Ovaj tekući projekt ostvaren je u iznosu od 26.500,00 kn ili 46,49 % od plana.

Nakon raspisanog Javnog poziva i propisane procedure, Gradonačelnik je dana 21. ožujka 2016. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2016. godini kojom je odobrena potpora za financiranje programa i projekata humanitarnih, socijalnih i zdravstvenih udruga koju je ostvarilo 5 udruga za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| 1. | Udruga osoba s invaliditetom Sisačko-moslavačke županije | Socijalne usluge za osobe s invaliditetom s područja grada Novske | 15.000,00 kn |
| 2. | Udruga umirovljenika Novska | Institucionalna potpora za rad Udruge umirovljenika | 15.000,00 kn |
| 3. | Klub liječenih alkoholičara Novska | "Pomoć sebi i drugima" | 13.000,00 kn |
| 4. | Udruga slijepih grada Kutine | "Uz vas - možemo biti korisni" | 10.000,00 kn |
| 5. | Dijabetičko društvo Novska | Unapređenje medicinske i socijalne zaštite oboljelih od šećerne bolesti | 4.000,00 kn |

**2.3.3. Tekući projekt T100003 Udruge u tehničkoj kulturi u iznosu od 20.000,00 kn**

Tekući projekt obuhvaća sredstva za materijalne troškove Gradske zajednice tehničke kulture Novska i sredstva koja će Gradska zajednica tehničke kulture Novska, temeljem prethodno provedenog Javnog poziva za sufinanciranje, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, te sukladno Pravilniku Gradske zajednice tehničke kulture Novska o financiranju programa i projekata od interesa za opće dobro koje provode udruge tehničke kulture, dodijeliti udrugama i drugim organizacijama civilnog društva za sufinanciranje projekata i aktivnosti usmjerenih na razvoj tehničke kulture na području Grada Novske. Javni poziv za financiranje Gradska zajednica tehničke kulture Novska raspisat će u mjesecu rujnu ove godine.

**2.3.4. Tekući projekt T100004 Udruge iz Domovinskog rata u iznosu od 168.000.00 kn**

Ovaj tekući projekt ostvaren je u iznosu od 95.540,00 kn ili 56,87 % od plana.

Nakon raspisanog Javnog poziva i propisane procedure, Gradonačelnik je dana 21. ožujka 2016. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2016. godini kojom je odobrena potpora za financiranje programa i projekata udruga iz Domovinskog rata, a koju su ostvarile 3 udruge za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| 1. | Udruga hrvatskih vojnih invalida Domovinskog rata Novska i partneri (sve udruge iz Domovinskog rata) | Institucionalna potpora HVIDRA-i i drugim udrugama iz Domovinskog rata (URPBDR, UUHBDR, UHDDR, HČZ, UHBDRP) | 120.000,00 kn |
| 2. | Udruga specijalne jedinice policije iz Domovinskog rata "Ris" Kutina - Podružnica Novska | Obilježavanja obljetnica značajnih događanja u Domovinskom ratu te izrada i tiskanje monografije "Risovi - Domovini odani" | 18.000,00 kn |
| 3. | Udruga Hrvatski časnički zbor grada Novske, općina Jasenovac i Lipovljani | Provođenje plana i programa udruge HČZ Novska u 2016. godini (program sadrži i organizaciju obilježavanja stradanja u Bleiburgu i Vukovaru) | 30.000,00 kn |

**2.3.5. Tekući projekt T100005 Sufinanciranje rada ostalih udruga u iznosu od 73.200,00 kn**

Ovaj tekući projekt u izvještajnom razdoblju ostvaren je u iznosu od 19.998,78 kn ili 27,32 % od plana.

Nakon raspisanog Javnog poziva i propisane procedure, Gradonačelnik je dana 21. ožujka 2016. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2016. godini kojom je odobrena potpora za financiranje programa i projekata udruga iz područja ostalih djelatnosti udruga, a koju je ostvarilo 7 udruga za sljedeće projekte i u sljedećim iznosima potpore:

|  |  |  |  |
| --- | --- | --- | --- |
| 1. | Udruga uzgajivača goveda „Mokro polje“ | "Program rada Udruge uzgajivača goveda Mokro polje za 2016. godinu" | 6.000,00 kn |
| 2. | Udruga za zaštitu životinja "Mala šapa" Novska | Projekt sterilizacije, kastracije te cijepljenja uličnih pasa i mačaka (veterinarske usluge) | 5.997,56 kn |
| 3. | Društvo za uzgoj malih životinja "Novska" | Državna izložba mladog uzgoja "Novska 2016." | 5.000,00 kn |
| 4. | Udruga antifašističkih boraca i antifašista Novska | Obnova uništenog spomenika stradalnika 2. svjetskog rata sela Paklenica | 6.000,00 kn |
| 5. | Športski klub uzgajivača golubova listonoša "Novska - 2009" | Natjecanja golubova listonoša | 3.000,00 kn |
| 6. | Udruga žena Nove Subocke "Suboćanka" | Moderno ruho starih običaja | 3.920,00 kn |
| 7. | Udruga uzgajivača konja „Hrvatski posavac“ Novska | Uzgoj i promocija autohtone pasmine konja "Hrvatski posavac" | 4.040,00 kn |

**2.3.5. Tekući projekt T100007 Sufinanciranje rada Crvenog križa u iznosu od 360.892,00 kn**

Ovaj tekući projekt u izvještajnom razdoblju ostvaren je u iznosu od 174.208,98 kn ili 48,27 % od plana.

Sredstva su utrošena na redovni rad Gradskog društva Crvenog križa Novska (za financiranje plaća zaposlenika, za materijalne troškove, za provođenje programa logopedske rehabilitacije te za ostale programe koje će provoditi u skladu sa Zakonom o hrvatskom Crvenom križu te svojim programom rada i financijskim planom za 2016. godinu.

Uredbom o kriterijima, mjerilima i postupcima financiranja i ugovaranja programa i projekata od interesa za opće dobro, Crveni križ je posebna organizacije civilnog društva čije je djelovanje i financiranje propisano posebnim zakonom koji im daje poseban status u području humanitarnog rada i doprinosa unapređenju i zaštiti zdravlja radi čega su izuzeti od sudjelovanja na javnim natječajima za dodjelu sredstava za financiranje svojih redovnih djelatnosti.

**2.4. Program 1012 JAVNE POTREBE U KULTURI**

**Pravni temelj:**

Zakon o financiranju javnih potreba u kulturi (NN, broj 47/90, 27/93 i 38/09), Zakon o knjižnicama (NN, broj 105/97, 5/98, 104/00, 87/08 i 69/09), Zakon o pučkim otvorenim učilištima (NN, broj 54/97, 5/98 – ispravak, 139/10).

**Opći cilj programa:**

Osiguranje materijalnih i drugih uvjeta za nesmetan rad i razvoj kulturnih djelatnosti novljanskih ustanova u kulturi, i to: razvoj knjižničarstva i rast čitalačkih navika Novljana kroz aktivnosti Gradske knjižnice i čitaonice „Ante Jagar“ Novska, te razvoj kazališno- scenske djelatnosti, djelatnosti prikazivanja filmova i muzejsko-galerijske djelatnosti Pučkog otvorenog učilišta Novska, sustavna briga o zaštiti kulturne baštine, sustavna briga o ravnomjernom razvoju svih djelatnosti u kulturi sufinanciranjem aktivnosti i programa udruga u kulturi, posebno kulturno-umjetničkih društava i drugih udruga u kulturi koje promiču i čuvaju novljansku tradicijsku kulturu, koje svojim djelovanjem edukativno utječu na djecu i mladež, pomažu razvoj turizma i koje rade na promociji Grada Novske u najširem smislu, pokretanjem i realizacijom zajedničkih programa s drugim gradovima u RH i inozemstvu.

Ovaj program u izvještajnom razdoblju ostvaren je u iznosu od 1.251.724,52 kn ili 43,14% od plana.

**Program obuhvaća sljedeće aktivnosti i projekte:**

**2.4.1. Aktivnost A100001 Rashodi za zaposlene u iznosu od 1.004.386,00 kn**

Ova aktivnost je u izvještajnom razdoblju ostvarena u iznosu od 346.492,16 kn ili 34,49 % od plana, a odnosi se na plaće zaposlenika u Gradskoj knjižnici i čitaonici „Ante Jagar“ Novska, te na jednog zaposlenika u Pučkom otvorenom učilištu koji radi na poslovima ostvarivanja programa u kulturnim djelatnostima o kojima ustanova skrbi.

**2.4.2. Aktivnost A100002 Materijalno - financijski rashodi u iznosu od 1.010.247,00 kn**

Ova aktivnost je u izvještajnom razdoblju ostvarena u iznosu od 450.112,55 kn ili 44,55 % od plana. U Pučkom otvorenom učilištu najviše sredstava utrošeno je za otplatu glavnice kredita (162.000,00 kn), a u Gradskoj knjižnici i čitaonici na rashode za materijal i energiju (42.663,33 kn).

**2.4.3. Aktivnost A100004 Udruge u kulturi u iznosu od 147.300,00 kn**

Ovaj tekući projekt u izvještajnom razdoblju ostvaren je u iznosu od 83.290,00 kn ili 56,54 % od plana.

Temeljem Javnog poziva za predlaganje programa i projekata za zadovoljenje javnih potreba koje će na području Grada Novske provoditi udruge u 2016. godini od 23. siječnja 2016. godine Odlukom Gradonačelnika potporu je ostvarilo 12 udruga iz područja kulture i kulturnog djelovanja, i to za 13 programa/projekata i u sljedećim iznosima:

|  |  |  |  |
| --- | --- | --- | --- |
| 1. | Novljansko akademsko društvo | Redovan rad Novljanskog akademskog društva - promocija i razvoj kulturnih djelatnosti i drugih djelatnosti na području Grada Novske | 16.000,00 kn |
| 2. | Društvo likovnih autora Novske | Likovna radionica za mlade "DLANOVNICA" | 4.740,00 kn |
| 3. | Društvo likovnih autora Novske | Likovne izložbe DLAN-a | 4.550,00 kn |
| 4. | Kulturno- umjetničko društvo "Šubić" Novska | Godišnja djelatnost KUD-a Šubić - Nastupi, prezentacije, koncerti, seminari | 30.000,00 kn |
| 5. | Ogranak Matice hrvatske u Novskoj | Kristina Semenjuk: Grlim svoga anđela (zbirka poezije) – izdavačka djelatnost | 6.000,00 kn |
| 6. | Hrvatsko filatelističko -numizmatičko društvo "Novska ´94**"** | Organizacija filatelističkih izložbi i izlaganja na izložbama drugih organizatora | 6.000,00 kn |
| 7. | Kulturno - umjetničko društvo "Paklenica" Paklenica | Redovan rad KUD-a | 15.000,00 kn |
| 8. | Kulturno-umjetničko društvo "Kolo" Stari Grabovac | Redovna djelatnost | 20.000,00 kn |
| 9. | Kulturno - umjetničko društvo "Javor" Jazavica - Voćarica - Roždanik | Program redovne djelatnosti KUD-a Javor - promicanje kulturne, folklorne i običajne baštine novljanskog kraja | 15.000,00 kn |
| 10. | Udruga žena "Iskra" Novska | Očuvanje i njegovanje narodno tradicijskog ruha novljanskog kraja | 5.000,00 kn |
| 11. | Kulturno- umjetničko društvo Bročice | Financiranje redovnog rada KUD-a Bročice | 6.000,00 kn |
| 12. | Kulturno umjetničko društvo "Brest" Brestača | Redovan rad društva | 15.000,00 kn |
| 13. | Klapa „Ogrc“ Novska | Vokalno pjevanje | 4.000,00 kn |

**2.4.4. Tekući projekt T100005 Očuvanje kulturne baštine u iznosu od 33.000,00 kn**

Ovaj tekući projekt u izvještajnom razdoblju ostvaren je u iznosu od 6.399,98 kn ili 19,39 % od plana što je utrošeno za održavanje Zbirke starih predmeta iz obitelji Sajko, prema godišnjem ugovoru.

Aktivnosti na izradi monografije o muzejskoj zbirci iz obitelji Sajko uslijedit će u mjesecu rujnu 2016. godine.

**2.4.5. Kapitalni projekt K100001 Obnova i izgradnja sakralne baštine u iznosu od 300.000,00 kn**

Ovaj tekući projekt ostvaren je u iznosu od 100.000,00 kn ili 33,33 % od plana. Nakon raspisanog Javnog poziva i propisane procedure, Gradonačelnik je dana 21. ožujka 2016. godine donio Odluku o odobravanju sredstava za financiranje/sufinanciranje programa/projekata za zadovoljenje javnih potreba koje će na području Grada Novske provoditi udruge u 2016. godini kojom je odobrena potpora za financiranje kapitalnih projekata vjerskih zajednica. Potporu za svoje kapitalne projekte obnove i izgradnje sakralne baštine ostvarile su četiri vjerske zajednice za sljedeće kapitalne projekte i u sljedećim iznosima potpore:

|  |  |  |  |
| --- | --- | --- | --- |
| 1. | Župa sv. Josipa, Lipovljani | Projekt sanacije i naknadne hidroizolacije Crkve pohoda Bl. Djevice Marije u Staroj Subockoj | 150.000,00 kn |
| 2. | Župa Bl. Alojzija Stepinca Novska | Postavljanje kamenog podišta u crkvi (2. obrok) | 100.000,00 kn |
| 3. | Župa sv. Tome apostola Rajić | Saniranje i zaštita župne kuće od vlage | 30.000,00 kn |
| 4. | Župa sv. Luke evanđeliste Novska | Rekonstrukcija i obnova župne crkve sv. Luke ev. Novska - obnova krovišta župne crkve sv. Luke ev. Novska | 20.000,00 kn |

**2.4.6. Tekući projekt T100001 Kazališne i kino predstave u iznosu od 180.235,00 kn**

U izvještajnom razdoblju ovaj tekući projekt ostvaren je u iznosu od 97.804,69 kn ili 54,34 % od plana. Trošak se odnosio na prikazivanje kazališnih i kino predstava (svaki vikend), na održavanje izložbi, koncerata i radionica. Održano je:

* 6 kazališnih predstava („George Kaplan“, Kazalište Playdrama, Split, Komedija Štiklom u mozak, loptom u dupe“, „Tatarski biftek“, Histrion, „Davež“, Scena Gorica, „Diogeneš“ Histrion i komedija „Ne igraj se Engleza“) koje je posjetilo ukupno 1428 posjetitelja;
* prikazane su 144 kino projekcije na kojima je bilo ukupno 5379 gledatelja;
* 7 izložbi („Telefon-čudo novog vijeka“, Muzej Moslavina i obitelj Sajko, „Priča o besmislu“ – izložba ratne fotografije Hrvoja Polana, „Preobražaj viđenog“ – likovna izložba Ivice Ice Bilandžića, „Apstraktni nadrealizam“ Doroteje Bagarić, „Novljanskim ratnim stazama“- obitelji Sajko i Matka Glavića i dvije izložbe DLAN-a , „Dlan-o-bran“ i „Rock glazba i glazbenici“;
* 3 koncerta (Folklorni ansambl „Ivan Goran Kovačić, Zagreb, KUD „Šubić“ Novska te koncert operne pjevačice Antonije Mirat).

**2.4.7. Tekući projekt T100002 Dječja igraonica u iznosu od 3.000,00 kn**

Ovaj tekući projekt u izvještajnom razdoblju ostvaren je u iznosu od 1.499,09 kn ili 49,97 % od plana. Održano je ukupno 46 aktivnosti (23 pričaonice/igraonice za djecu predškolskog uzrasta te 23 edukativno-kreativne radionice za učenike osnovne škole).

**2.4.8. Tekući projekt T100003 Književni susreti u iznosu od 8.000,00 kn**

Ovaj tekući projekt u izvještajnom razdoblju ostvaren je u iznosu od 3.970,75 kn ili 49,63 % od plana, a odnosi se na sadržaje namijenjene odraslima. Ukupno je provedeno 17 aktivnosti (radionice, književni susreti (promocije i predavanja), te sastanci čitateljskog kluba).

**2.4.9. Tekući projekt T100004 Nabava opreme u iznosu od 205.676,00 kn**

Ovaj tekući projekt obuhvaća plansku i kontinuiranu nabavu knjižnične građe (knjiga, audio-vizualne građe, didaktičkih igrački i periodike) u Gradskoj knjižnici i čitaonici „Ante Jagar“ Novska sredstvima proračuna Grada i sredstvima Ministarstva kulture, a u izvještajnom razdoblju ostvaren je u iznosu od 66.055,30 kn ili 32,12 % od plana. Nabavljeno je 425 jedinica knjižnične građe.

**2.4.10. Tekući projekt T100005 Unikatove radionice u iznosu od 9.400,00 kn**

Ovaj tekući projekt obuhvaćao je projekt „Maštajmo i stvarajmo“ za koji nisu odobrena sredstva u županijskom proračunu, te projekt „Sepetić pun priča“ koji je odobren od županije na natječaju za javne potrebe u kulturi SMŽ-a u iznosu od 2.950,00 kuna koji će se provoditi od početka nove školske godine u naselju Rajić.

**2.5. Program 1013 SUFINANCIRANJE OBRAZOVANJA**

**Pravni temelj:**

Zakon o lokalnoj i područnoj samoupravi, Zakon o pučkim otvorenim učilištima, Zakon o ustanovama, Zakon o osnovnom i srednjem školstvu, Odluka o stipendijama Grada Novske.

**Cilj programa:**

U zakonskim uvjetima u kojima na području Grada Novske nije decentralizirano osnovno i srednje školstvo, sufinanciranjem posebnih obrazovnih programa, izvannastavnih aktivnosti u školama i investicijskih radova na školskim objektima osigurati kvalitetniju razinu obrazovanja, osiguranjem materijalnih i drugih uvjeta rada u Pučkom otvorenom učilišta, u dijelu koji se odnosi na obrazovne djelatnosti namijenjene odrasloj populaciji ostvariti potrebu za ciljano obrazovanje u skladu s potrebama tržišta, a stipendiranjem srednjoškolskih učenika i studenata omogućiti dostupnost željenog obrazovanja svima.

Program sufinanciranja obrazovanja u polugodišnjem razdoblju ostvaren je u iznosu od 1.510.098,01 kn ili 47,38 % od plana.

**Program obuhvaća sljedeće aktivnosti i projekte:**

**2.5.1. Aktivnost A100001 Rashodi za zaposlene na programima obrazovanja u Pučkom otvorenom učilištu u iznosu od 605.465,00 kn**

Ova aktivnost ostvarena je u polugodišnjem razdoblju u iznosu od 256.826,18 kn ili 42,42 % od plana, a odnosi se na plaće za redovan rad, doprinose na plaće i ostale rashode za zaposlene na programima obrazovanja u Pučkom otvorenom učilištu. Ovi rashodi doprinose redovnoj i potpunoj realizaciji svih obrazovnih programa u Pučkom otvorenom učilištu (obrazovni program za prodavače, komercijaliste, kuhare i konobare).

**2.5.2. Aktivnost A100002 Materijalno - financijski rashodi u Pučkom otvorenom učilištu u iznosu od 630.527,00 kn**

Ova aktivnost ostvarena je u polugodišnjem razdoblju u iznosu od 245.577,83 kn ili 38,95 % od plana, a odnosi se na naknade troškova zaposlenicima, rashode za materijal i energiju, rashode za intelektualne i ostale usluge, službena putovanja, stručno usavršavanje, uredski materijal, materijal i dijelove za tekuće i investicijsko održavanje, sitni inventar, usluge telefona, pošte i prijevoza, premije osiguranja, reprezentaciju, bankarske usluge i dr. Najveći pojedinačni trošak ove aktivnosti odnosio se na intelektualne usluge (predavači) i druge rashode za usluge u ukupnom iznosu od 109.664,05 kn. Ovi rashodi omogućuju da se nesmetano odvijaju obrazovni programi ustanove za obrazovanje odraslih. U izvještajnom razdoblju obrazovne programe polazilo je ukupno 65 polaznika, i to:

* srednjoškolski program za zanimanje komercijalist polazilo je 15 polaznika,
* srednjoškolski program za zanimanje kuhar i konobar polazilo je 8 polaznika,
* program osposobljavanja za obavljanje poslova voditelja poljoprivrednog gospodarstva polazilo je ukupno 13 polaznika,
* tečaj učenja njemačkog jezika (A-1 pripremni stupanj) polazilo je 29 polaznika.

**2.5.3. Aktivnost A100003 Stipendije u iznosu od 1.656.0000,00 kn**

Ova aktivnost u promatranom razdoblju ostvarena je u iznosu od 862.215,40 kn ili 52,07 % od plana.

Aktivnost obuhvaća dodjelu učeničkih i studentskih stipendija te sufinanciranje upisnina polaznicima Visoke škole Zrinski koji imaju prebivalište na području Grada Novske.

U izvještajnom razdoblju studentsku stipendiju u iznosu od 560,00 kn mjesečno primalo je 159 studenata.

Pravo na učeničku stipendiju u iznosu od 320,00 kn mjesečno ostvarivalo je 167 učenika.

Pravo na sufinanciranju troškova prijevoza učenika Srednje škole Novska s prebivalištem u prigradskim naseljima (Brestača, Bročice, Stari Grabovac) ostvarivalo je 17 učenika.

Za sufinanciranje prijevoza učenika utrošeno je 16.295,40 kn, za učeničke stipendije utrošeno je 320.640,00 kn, a za studentske stipendije utrošeno je 525.280,00 kn.

Sufinanciranje upisnina studentima – polaznicima Visoke škole Zrinski realizirat će se u drugom dijelu godine.

**2.5.4. Tekući projekt T100001 Sufinanciranje programa škola s područja Grada Novske u iznosu od 295.000,00 kn**

U izvještajnom razdoblju ovaj tekući projekt ostvaren je u iznosu od 145.478,60 kn ili 49,31 % od plana. Temeljem zahtjeva, sredstva su mjesečno transferirana Osnovnoj školi Novska za projekt produženog boravka u školi, Osnovnoj školi Rajić za investicijsko održavanje, Glazbenoj školi u Novskoj za redovan rad, Osnovnoj školi Lipovljani za nabavu opreme u područnim školama te Srednjoj školi Novska za sudjelovanje na utrci i izložbi solarnih automobila te za organizaciju maturalne zabave.

**2.6. Program 1014 PREDŠKOLSKI ODGOJ**

**Pravni temelj:**

Zakon o predškolskom odgoju i obrazovanju (NN, broj 10/97, 107/07 i 94/13), Državni pedagoški standard predškolskog odgoja i naobrazbe, Programsko usmjerenje odgoja i obrazovanja predškolske djece (Glasnik Ministarstva prosvjete i kulture, broj 7/8,1991.), Konvencija UN-a o pravima djece iz 1989. godine, Zakon o Agenciji za odgoj i obrazovanje (NN, broj 85/06), Statut Dječjeg vrtića „Radost“ Novska (Klasa: 003-05-01/98-02; Ur.br.: 2176-71/98-04-02 od 31.08.1998. god.).

**Cilj programa:**

Predškolski odgoj na području Grada Novske ostvaruje se u jednoj predškolskoj ustanovi – Dječjem vrtiću „Radost“ Novska.

Cilj predškolskog odgoja je holističkim pristupom postići takvo okruženje koje će svojom kvalitetom osigurati optimalne uvjete življenja, učenja, odgoja i razvoja djece u predškolskoj ustanovi. Rad u ustanovi se temelji na humanističkom pristupu i razvoju primjerenim programima radi zadovoljenja djetetovih primarnih potreba. Svrha je usklađena sa značajkama djetetove dobi, njegovim intelektualnim potrebama i osobnošću, potrebama obitelji i okruženja. Posebna se važnost pridaje ostvarivanju programa za djecu koja na bilo koji način odstupaju od razvoja svojih vršnjaka i koja žive u socijalno ugroženim obiteljima. Cilj programa predškole je adaptacija i socijalizacija djece u odgojno-obrazovnim skupinama, kako bi se pripremili za polazak u osnovnu školu.

U izvještajnom razdoblju ovaj program ostvaren je u iznosu od 1.852.347,65 kn ili 38,60 % od plana.

**Program obuhvaća sljedeće aktivnosti i projekte:**

**2.6.1. Aktivnost A100001 Rashodi za zaposlene u iznosu od 3.204.861,00 kn**

U izvještajnom razdoblju ova aktivnost je ostvarena u iznosu od 1.320.111,77 kn ili 41,19 % od plana, a sredstva su utrošena na plaće i doprinose na plaće 33 zaposlenika (ravnatelja, pedagoga, 19 odgajatelja, zdravstvenog voditelja, tajnika, voditelja računovodstva, glavnu kuharicu, 2 pomoćne kuharice, 2 spremačice, pralju/švelju i domara/ekonoma), doprinosa na plaće i ostalih rashoda za zaposlene. Zaposlenici ustanove kroz svoj rad osiguravaju redovno funkcioniranje ustanove kroz sve planirane redovne i dodatne obrazovne programe, i to:

- cjelodnevni (10-satni) redovni program vrtića koji se provodi u 9 odgojnih skupina, i to 2 jasličke skupine (od 1 do 3 godine) i 7 vrtićkih skupina ( od 3 do 7 godina), a koji obuhvaća raznovrsne sadržaje u ustanovi i izvan nje, osiguravajući djetetu zanimljivo, raznoliko, privlačno okruženje bogato poticajima i mogućnostima za istraživanje, eksperimentiranje, igranje i druženje, vodeći brigu da se dijete dobro osjeća i da želi ostati razdvojeno od roditelja;

- program predškole ili program „Mala škola“ koji se provodi u 6 skupina ( 6-7 godina);

- program ranog učenja engleskog jezika 4 skupine (5, 6 i 7 godina) – verificirani program;

- provedba projekta „ Sigurna cesta“ edukacija, analize i radionice;

- provedba projekta „Korak prema inkluziji“ (unapređivanje kvalitete predškolskog odgoja i obrazovanja s posebnim naglaskom na odgoj i obrazovanje djece koja pripadaju ranjivim skupinama).

**2.6.2. Aktivnost A100002 Materijalno - financijski rashodi u iznosu od 1.425.161,00 kn**

Ova aktivnost u izvještajnom razdoblju ostvarena je u iznosu od 493.953,98 kn ili 34,66 % od plana, i to za isplatu naknada za prijevoz zaposlenika, za rad na terenu i odvojeni život, stručno usavršavanje zaposlenika, troškove službenih putovanja, stručnog usavršavanja zaposlenika, nabavu uredskog materijala, troškove nabave materijala i sirovina, rashode za električnu energiju, materijal i dijelove za tekuće i investicijsko održavanje, nabavu sitnog inventara i auto-gume, službene, radne i zaštitne odjeće, stručne literature, sredstava za čišćenje i održavanje, sredstava za higijensku potrebu i njegu, potrošni materijal za rad u grupi, rashode za plin, rashode za gorivo, usluge tekućeg i investicijskog održavanja opreme, laboratorijske usluge, prijevoz djece na izlete, usluge pošte, usluge tekućeg i investicijskog održavanja zgrade, usluge promidžbe i informiranja, komunalne usluge, preventivne zdravstvene preglede zaposlenika, računalne usluge, ostale usluge (fotografije, registracija vozila, pranje i čišćenje), usluge telefona i Interneta, naknade troškova osobama izvan radnog odnosa, premije osiguranja, reprezentaciju, ostale nespomenute rashode poslovanja, bankarske usluge i usluge platnog prometa.

Najveći troškovi u ovoj aktivnosti su naknade za prijevoz 33 zaposlenika, te troškovi nabave namirnica i sirovina za prehranu djece.

Ovi rashodi omogućuju da se osiguraju potrebni materijalni i drugi uvjeti za redovno funkcioniranje svih planiranih redovnih i dodatnih programa ustanove opisanih u prethodnoj aktivnosti.

**2.6.3. Kapitalni projekt K100001 Investicijsko održavanje zgrade vrtića u iznosu od 50.000,00 kn**

U sklopu ovog kapitalnog projekta osigurana su vlastita sredstva kao učešće u projektu obnove fasade zgrade dječjeg vrtića koji je apliciran na Fond za zaštitu okoliša i energetsku učinkovitost, koji nije odobren od Fonda. Navedena sredstva prenamijenit će se Izmjenama i dopunama proračuna Grada Novske za 2016. godinu.

**2.6.4. Tekući projekt T10001 Nabava opreme u iznosu od 119.000,00 kn**

Ovaj tekući projekt u izvještajnom razdoblju ostvaren je u iznosu od 38.281,90 kn ili 32,17 % od plana. Nabavljen je sustav video nadzora u iznosu od 13.284,40 kn, sušilica rublja u iznosu od 8.065,00 kn, klizna sobna vrata za razdvajanje soba dnevnog boravka u iznosu od 5.620,00 kn i mostić Korni (naprava za igru djece na dječjem igralištu) u iznosu od 5.625,00 kn.

**2.7. Program 1015 POTICANJE DEMOGRAFSKOG RASTA**

**Pravni temelj:**

Nacionalna populacijska politika (NN, broj 136/06), Program pomoći roditeljima za novorođeno dijete „Kolica za novljanskog klinca.“

**Opći cilj:**

Poticajnim populacijskim mjerama utjecati na porast nataliteta.

**Program obuhvaća sljedeću aktivnost:**

**2.7.1. Aktivnost A100001 „Kolica za novljanskog klinca“ u iznosu od 180.000,00 kn**

Ova aktivnost u izvještajnom razdoblju ostvarena je u iznosu od 55.000,00 kn ili 30,56 % od plana, a odnosi se na isplate financijske potpore roditeljima novorođene djece s prebivalištem na području Grada Novske u iznosu od 1.000,00 kn po novorođenom djetetu.

U promatranom razdoblju rođeno je 49 djece, a podneseno je 47 zahtjeva za potporu, i to:

* za 1. dijete u obitelji 22 zahtjeva,
* za 2. dijete u obitelji 14 zahtjeva,
* za 3. dijete u obitelji 7 zahtjeva,
* za 4. dijete u obitelji 2 zahtjeva,
* za 5. dijete u obitelji 1 zahtjev i
* za 6. dijete u obitelji 1 zahtjev.

**2.8. Program 1017 SOCIJALNA SKRB**

**Pravni temelj:**

Zakon o socijalnoj skrbi (NN, boj 157/13 i 152/14), Program javnih potreba u socijalnoj skrbi na području Grada Novske za 2016. godinu.

**Cilj programa:**

Kvalitetno zadovoljavanje javnih potreba socijalno ugroženih građana uz racionalno korištenje proračunskih sredstava.

Ovaj program ostvaren je u izvještajnom razdoblju u iznosu od 257.879,64 kn ili 23,30 % od plana.

**Program obuhvaća sljedeće aktivnosti i projekte:**

**2.8.1. Aktivnost A100001 Pomoć građanima i kućanstvima u iznosu od 860.000,00 kn**

Ova aktivnost odnosi se na sve oblike socijalnih pomoći koje će se sukladno Programu javnih potreba u socijalnoj skrbi na području grada Novske za 2016. godinu dodjeljivati građanima i kućanstvima u socijalno-zaštitnoj potrebi (pomoć za troškove stanovanja, pomoć za nabavu ogrjeva, pomoć za podmirenje pogrebnih troškova, financiranje boravka i liječenja djece predškolske dobi u Poliklinici SUVAG, Down centru Pula i dr., te oslobođenje od plaćanja komunalne naknade).

Ova aktivnost ostvarena je u izvještajnom razdoblju u iznosu od 126.020,64 kn ili 14,65 % od plana.

Razlozi za nisko izvršenje ove aktivnosti u prvom dijelu godine leži u činjenici da će isplata sredstava za ogrjev uslijediti pred kraj godine, kao i računovodstveno provođenje oslobođenja od komunalne naknade. Osim za režijske troškove, sredstva su utrošena i za boravak djece u ustanovi SUVAG, za podmirenje pogrebnih troškova te za ostale pomoći.

U izvještajnom razdoblju pomoć za sve oblike pomoći primilo je 358 korisnika, od čega se 94 korisnika odnosi na stalne korisnike pomoći za troškove stanovanja.

**2.8.2. Aktivnost A100002 Sufinanciranje prehrane za djecu po socijalnom programu u iznosu od 247.000,00 kn**

Ova aktivnost koja se odnosi na financiranje prehrane osnovnoškolske djece s prebivalištem na području Grada Novske koja dolaze iz obitelji koje su u socijalno-zaštitnoj potrebi u izvještajnom razdoblju je ostvarena u iznosu od 131.859,00 kn ili 53,38 % od plana. Sredstva za sufinanciranje prehrane djece ostvarili su učenici lošijeg imovinskog stanja koji pohađaju nastavu u OŠ Novska, Rajić, Lipovljani i Jasenovac. Ovaj oblik pomoći u izvještajnom razdoblju koristilo je 222 djece.

**2.9. Program 1018 RAZVOJ SPORTA I REKREACIJE**

**Pravni temelj:**

Zakon o sportu (NN, broj 71/06, 150/08, 124/10, 124/11, 86/12, 94/13 i 85/15).

**Cilj programa:**

Osiguranje uvjeta za bavljenje sportom kao društvenom djelatnošću od posebnog interesa koja doprinosi zdravom životu, promicanju pozitivnih životnih vrijednosti i stvaranju pozitivnog natjecateljskog ozračja, i to sljedećim aktivnostima: osiguranjem sredstava Zajednici sportskih udruga Grada Novske za osnovne potrebe i nesmetan rad svakog sportskog kluba, s posebnim naglaskom na sportske klubove od posebnog interesa za Grad, osiguranjem financijskih sredstva za rad školskih sportskih klubova i klubova koji okupljaju sportaše invalide, te osiguranjem redovnog održavanja i korištenja Gradske dvorane, te ostalih sportskih objekata na području Grada Novske za potrebe treninga, natjecanja i rekreacije.

Ovaj program u izvještajnom razdoblju ostvaren je u iznosu od 881.109,03 kn ili 51,28 % od plana.

**Program obuhvaća sljedeće aktivnosti i projekte:**

**2.9.1. Aktivnost A100001 Financiranje sportskih klubova u iznosu od 1.331.600,00 kn**

Ova aktivnost ostvarena je u izvještajnom razdoblju u iznosu od 690.866,32 kn, a obuhvaća isplatu sredstava koje je Zajednica sportskih udruga Grada Novska temeljem Javnog poziva, sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge te sukladno Pravilniku o financiranju programa i projekata od interesa za opće dobro koje provode sportske udruge na području Grada Novske dodijelila sportskim klubovima koji su se javili na Javni poziv za sufinanciranje javnih potreba u sportu na području Grada Novske za 2016. koji je objavljen dana 4. siječnja 2016. godine na mrežnim stranicama Grada Novske i Ureda za udruge Vlade Republike Hrvatske. Nakon provedene procedure definirane Pravilnikom, sredstva za redovan sportski rad i rekreaciju ostvarilo je 30 sportskih klubova koji su se javili na Javni poziv, temeljem unaprijed definiranih kriterija. Sljedeći klubovi ostvarili su donacije u kunskim iznosima kako slijedi:

|  |  |  |
| --- | --- | --- |
| 1. | SNK „Libertas“ Novska | 355.954,00 kn |
| 2. | ŠNK „Sloga“ Jazavica-Roždanik | 118.010,00 kn |
| 3. | NK „Sokol“ Rajić | 71.114,00 kn |
| 4. | ŠNK „Strug“ Bročice | 49.587,00 kn |
| 5. | ŠNK „Croatia“ Stara Subocka | 38.824,00 kn |
| 6. | ŠNK „Tomislav“ Nova Subocka | 32.289,00 kn |
| 7. | NK „Nafta“ Kozarice | 20.757,00 kn |
| 8. | RK „Novska“ Novska (rukomet) | 66.501,00 kn |
| 9. | ŠKK „Novska“ (košarkaši) | 86.874,00 kn |
| 10. | TK „Novska“ (tenis) | 29.983,00 kn |
| 11. | Športsko-stolnoteniski klub „Novska“ | 17.298,00 kn |
| 12. | Taekwondo klub „Ogrc“ | 25.370,00 kn |
| 13. | Kuglački klub „Novska“ Novska | 167.982,00 kn |
| 14. | Badminton klub Novska | 21.910,00 kn |
| 15. | Ženski kuglački klub Novska | 22.679,00 kn |
| 16. | Kuglački klub „Slavonija“ Novska | 32.673,00 kn |
| 17. | Kuglački klub „Belina“ Novska | 18.259,00 kn |
| 18. | Streljački klub „Novska“ | 12.300,00 kn |
| 19. | Šahovski klub „Obrtnik“ Novska | 7.111,00 kn |
| 20. | ŠRD „Karas“ Novska | 15.760,00 kn |
| 21. | ŠRD „Krkuša“ Novska | 14.991,00 kn |
| 22. | Planinarsko društvo „Zmajevac“ Novska | 3.844,00 kn |
| 23. | Fitness klub „Baš fit“ Novska | 3.844,00 kn |
| 24. | Paintball klub Novska | 3.844,00 kn |
| 25. | Udruga sportske rekreacije „Nora“ | 3.844,00 kn |
| 26. | Udruga za poticanje sportskih aktivnosti i komunikacijske kreativnosti „Ogrc“ Novska | 3.844,00 kn |
| 27. | ŠSD Osnovne škole Novska | 16.092,00 kn |
| 28. | ŠSD „Srednjoškolac“ Novska | 9.720,00 kn |
| 29. | ŠSD Osnovne škole Rajić | 4.212,00 kn |
| 30. | Odbojkaški klub invalida „Novska“ | 16.000,00 kn |

**2.9.2. Aktivnost A100002 Materijalni troškovi Zajednice sportskih udruga Grada Novske u iznosu od 26.000,00 kn**

Ova aktivnost ostvarena je u izvještajnom razdoblju u iznosu od 14.064,80 kn ili 54,10 % od plana, i to za materijalne troškove Zajednice sportskih udruga Grada Novske.

**2.9.3. Tekući projekt T100001 Održavanje sportskih objekata u iznosu od 360.710,00 kn**

Ovaj tekući projekt ostvaren je u izvještajnom razdoblju u iznosu od 176.177,91 kn ili 48,84 % od plana, i to za plaće zaposlenika u Zajednici sportskih udruga Grada Novske koji rade na održavanju sportskih objekata u vlasništvu Grada te za investicijsko i tekuće održavanje školsko-sportske dvorane Srednje škole Novska.

**Program 2.10. POTICANJE RAZVOJA TURIZMA**

**Pravni temelj:**

Zakon o turističkim zajednicama i promicanju hrvatskog turizma (NN, broj 152/08), Zakon o pružanju usluga u turizmu (NN, broj 68/07, 88/10, 30/14 i 152/14).

**Opći cilj programa:**

Razvoj turizma na području Grada Novske.

Ovaj program ostvaren je u iznosu od 128.529,22 kn ili 41,46 % od plana.

**Program obuhvaća sljedeće tekuće projekte:**

**2.10.1. Tekući projekt T100001 Novljansko klizalište u iznosu od 29.000,00 kn**

Ovaj tekući projekt odnosi se na troškove klizališta koji je postavljen za klizališnu sezonu 2015./2016., a koji su dospjeli u ovoj godini. Projekt je ostvaren u iznosu od 26.367,80 kn ili 90,92 %.

**2.10.2. Tekući projekt T100002 Obilježavanje manifestacija u iznosu od 327.000,00 kn**

U polugodišnjem razdoblju ovaj tekući projekt ostvaren je u iznosu od 125.761,52 kn ili 38,46 % od plana, i to za manifestaciju „Bljesak“ te djelomično za manifestaciju „Ljeto u Novskoj i Dan novljanskih branitelja“. U okviru ovog tekućeg projekta, osim troškova manifestacija koje izravno terete Grad kao organizatora, raspisana su i dva javna poziva za sufinanciranje programa i projekata udruga za obilježavanje manifestacija, i to:

1. **Javni poziv za predlaganje programa i projekata za obilježavanje manifestacije „Bljesak“ koje će na području Grada Novske provoditi udruge u 2016. godini**

Javni poziv je objavljen 18. ožujka 2016. godine, a nakon propisane procedure Odlukom Gradonačelnika donacije su dodijeljene dana 28. travnja 2016. godine za programe i projekte udruga kojima se obilježila manifestacija „Bljesak“ u 2016. godini za sljedeće projekte i u sljedećim iznosima donacija:

|  |  |  |  |
| --- | --- | --- | --- |
| 1. | Društvo likovnih autora Novska | Likovna kolonija „Bljesak na dlanu“ | 866,00 kn |
| 2. | Klapa „Ogrc“ Novska | Koncert povodom obilježavanja manifestacije „Bljesak“ | 1.200,00 kn |
| 3. | PD „Zmajevac“ Novska | 19. planinarski pohod putom VRA „Bljesak“ i obilježavanje 21. obljetnice VRA „Bljesak“ (dodatno trasiranje staza i putova na Novljanskom brdu) | 3.000,00 kn |
| 4. | Taekwondo klub „Ogrc“ Novska | 12. memorijalni taekwondo turnir „Bljesak 1995.“ | 9.000,00 kn |
| 5. | Udruga uzgajivača konja „Hrvatski posavac“ | Izložba konja autohtone pasmine hrvatski posavac | 2.350,00 kn |
| 6. | Rukometni klub Novska | Obilježavanje manifestacije „Bljesak“ – rukometni turnir | 5.284,00 kn |
| 7. | Ženski kuglački klub Novska | Obilježavanje manifestacije „Bljesak“ – ženski kuglački turnir | 2.800,00 kn |
| 8. | ŠRD „Karas“ Novska | 16. šaranski kup „Bljesak“ | 1.500,00 kn |

1. **Javni poziv za predlaganje programa i projekata za obilježavanje manifestacije „Ljeto u Novskoj“ koje će na području Grada Novske provoditi udruge u 2016. godini**

Javni poziv je objavljen 13. travnja 2016. godine, a nakon propisane procedure Odlukom Gradonačelnika donacije su dodijeljene dana 30. svibnja 2016. godine za programe i projekte kojima se obilježila manifestacija „Ljeto u Novskoj“ sljedećim udrugama i u sljedećim iznosima donacija:

|  |  |  |  |
| --- | --- | --- | --- |
| 1. | Atletski klub „Novljanska grupa atletičara“ Novska | Novska run - Spartana | 6.557,12 kn |
| 2. | Društvo likovnih autora Novska | Likovna kolonija „Dlan-o-bran“ | 1.430,00 kn |
| 3. | Klapa „Ogrc“ Novska | „Ljeto u Novskoj 2016.“ - koncert | 1.156,65 kn |
| 4. | KUD „Javor“ Jazavica-Voćarica-Roždanik | 2. zapadno-slavonska kulenijada-Jazavica-Novska 2016. | 3.500,00 kn |
| 5. | Moto-klub „Škorpion“ Novska | Ljeto u Novskoj – „Moto susret 2016.“ | 9.986,23 kn |
| 6. | Nogometni klub „Sokol“ Rajić | „Petrovo 2016. u Rajiću“ | 2.000,00 kn |
| 7. | Novljanske mažoretkinje | Završna priredba Novljanskih mažoretkinja /Dani otvorenih vrata/ | 2.370,00 kn |
| 8. | Paintball klub Novska | Paintball turnir za građane | 3.000,00 kn |

**3. Razdjel 003 UPRAVNI ODJEL ZA PRORAČUN I FINANCIJE**

**3.1. Program 1001 JAVNA UPRAVA I ADMINISTRACIJA**

Program *Javne uprave i administracije* Upravnog odjela za proračun i financije u razdoblju od 1. siječnja do 30. lipnja 2016. godine ostvaren je u iznosu od 1.299.544,08 kn od ukupno planiranih 2.685.114,00 kn, odnosno s 48,40 % plana.

**3.1.1. Aktivnost A100001 Rashodi za zaposlene**

Aktivnost rashoda za zaposlene u razdoblju od 1. siječnja do 30. lipnja 2016. godine ostvarena je u iznosu od 395.604,64 kn od ukupno planiranih 791.964,00 kn, odnosno s 49,95 % plana. Rashodi za zaposlene uključuju plaće za redovan rad (bruto plaće) u iznosu od 293.188,22 kn i doprinose na plaće za obvezno zdravstveno osiguranje i doprinose za obvezno osiguranje u slučaju nezaposlenosti u iznosu od 50.428,45 kn šestero zaposlenih službenika upravnog odjela, te 51.987,97 kn rashoda za materijalna prava isplaćenih službenicima i namještenicima upravnih odjela Grada temeljem važećeg kolektivnog ugovora (regres za godišnji odmor, jednokratna novčana naknada za novorođeno dijete isplaćena za dva službenika, te jednokratna novčana naknada za bolovanje duže od 90 dana isplaćena jednoj službenici).

**3.1.2. Aktivnost A100002 Materijalno - financijski rashodi**

Aktivnost materijalno - financijskih rashoda u razdoblju od 1. siječnja do 30. lipnja 2016. godine ostvarena je u iznosu od 209.272,37 kn od planiranih 463.450,00 kn, odnosno s 45,16 % plana. Navedena aktivnost uključuje sljedeće materijalne i financijske rashode:

* naknade troškova za službena putovanja u iznosu od 1.802,00 kn, stručno usavršavanje službenika upravnog odjela u iznosu od 4.740,00 kn, te troškove polaganja Državnog stručnog ispita jedne službenice u iznosu od 500,00 kn,
* naknade za prijevoz na posao i s posla službenika i namještenika svih upravnih odjela Grada u iznosu od 64.351,52 kn,
* nabavu sitnog inventara u iznosu od 439,20 kn,
* mjesečno održavanje računalne aplikacije namijenjene proračunskom računovodstvu u iznosu od 79.530,00 kn,
* članarinu Udruzi gradova RH za prvo i drugo tromjesečje 2016. godine u iznosu od 8.968,62 kn,
* naknadu Poreznoj upravi, koja se uplaćuje u Državni proračun RH, u visini od 5% naplaćenih prihoda od gradskih poreza za poslove utvrđivanja, evidentiranja, nadzora, naplate i ovrhe radi naplate gradskih poreza, za razdoblje od prosinca 2015. do svibnja 2016. godine u iznosu od 9.112,88 kn,
* troškove provizije Financijske agencije d.d. za uplate od strane građana (u razdoblju od 1. siječnja do 30. lipnja 2016. godine evidentirano je 3.773 uplata od strane građana za koje je Grad preuzeo troškove provizije) u iznosu od 9.809,80 kn,
* računovodstveno usklađivanje međusobnih obveza i potraživanja za naplaćene vlastite prihode, prihode za posebne namjene, pomoći i ostvareni višak prihoda prema proračunskom korisniku Dječjem vrtiću „Radost” Novska na teret rashoda Grada u iznosu od 10.568,36 kn,
* mjesečne izvještaje o vlastitim prihodima i primicima gradskog proračuna, uplati i rasporedu zajedničkih prihoda proračuna, izvještaj po vrstama poreza i prireza na dohodak, te dnevne izvode s pregledom uplata po određenim uplatnim računima zajedničkih prihoda državnog, županijskog i gradskog proračuna (uplate po osnovi zakupa i prodaje poljoprivrednog zemljišta u vlasništvu Republike Hrvatske i naknade za zadržavanje nezakonito izgrađenih zgrada u prostoru) koje dostavlja Financijska agencija d.d. elektroničkim putem u iznosu od 654,70 kn te godišnju pretplatu za digitalni certifikat FINA-e u iznosu od 487,50 kn,
* ostale nespomenute rashode poslovanja u iznosu od 3.048,80 kn (izrada pečata, povrati i preknjiženja uplaćenih prihoda iz prethodnih godina na teret rashoda Grada i sl.),
* naknadu za bankarske usluge (održavanje računa, elektronički nalozi za plaćanje, elektronički izvadak u PDF i TXT formatu, naknada za inozemnu doznaku) u iznosu od 14.974,37 kn,
* zatezne kamate u iznosu od 284,62 kn, i to za obračunate zatezne kamate zbog nepravovremno podmirene glavnice dugoročnog tuzemnog kredita 213,42 kn, dok se preostali iznos zateznih kamata od 71,20 kn odnosi na obračunate zatezne kamate za nepravovremeno podmirenu obvezu za uplatu poreza na dodanu vrijednost.

**3.1.3. Tekući projekt T10004 Otplata dugoročnih kredita**

Tekući projekt otplate dugoročnih kredita ostvaren je u razdoblju od 1. siječnja do 30. lipnja 2016. godine u iznosu od 694.667,07 kn od planiranih 1.429.700,00 kn, odnosno s 48,59 % plana. Čine ga rashodi za otplatu glavnice dugoročnog tuzemnog kredita u iznosu od 536.079,56 kn, rashodi za kamate za primljeni dugoročni tuzemni kredit u iznosu od 157.508,89 kn, te rashodi za negativne tečajne razlike i razlike zbog primjene valutne klauzule za glavnicu i kamate primljenog dugoročnog kredita u iznosu od 1.078,62 kn.

Grad Novska je u razdoblju od 1. siječnja do 30. lipnja 2016. godine imao u otplati jedan dugoročni tuzemni kredit s valutnom klauzulom kreditne institucije Privedne banke Zagreb d.d. namijenjen izgradnji spojne ceste – obilaznice D47 – Tina Ujevića te Poduzetničke zone Novska čija se otplata glavnice i kamata obračunava i naplaćuje tromjesečno, i to počevši od 31. prosinca 2013. godine koji je definiran kao datum prijenosa kredita u otplatu Dodatkom II Ugovora od 10. rujna 2013. godine. Posljednja rata otplate glavnice i kamata kredita dospijeva na naplatu 31. prosinca 2023. godine.

**4. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

Sredstva za rad Upravnog odjela za gospodarstvo, poljoprivredu, komunalni sustav i prostorno uređenje u proračunu Grada Novske za 2016. godinu su planirana u iznosu od 38.887.588,00 kn za provedbu sljedećih programa:

1. Javna uprava i administracija,

2. Upravljanje imovinom,

3. Projektiranje i građenje objekata u vlasništvu Grada,

4. Održavanje objekata i uređaja komunalne infrastrukture,

5.' Projektiranje i građenje objekata i uređaja komunalne infrastrukture,

6. Zaštita okoliša,

7. Zdravstvo,

8. Organiziranje i provođenje zaštite i spašavanja,

9. Prostorno uređenje i unapređenje stanovanja,

10. Gospodarstvo,

11. Poticanje razvoja turizma.

U ukupno planiranim sredstvima, 20.328.813,00 kn planirano je iz izvanproračunskih izvora financiranja za investicijske projekte, i to u programima projektiranja i građenja objekata u vlasništvu Grada, projektiranja i građenja objekata komunalne infrastrukture te zaštite okoliša. Projekti u navedenim programima predviđeni su za financiranje po Programu ruralnog razvoja te drugih nacionalnih i EU fondova. Uz navedena bespovratna sredstva vezano je i 2.416.005,00 kn proračunskih sredstava koji predstavljaju obvezni udio Grada u predmetnim projektima. S obzirom da u promatranom razdoblju nisu objavljivani natječaji iz navedenog Programa, za ovaj dio planiranih sredstava nije bilo moguće ostvariti realizaciju.

Za ostale programe, projekte i aktivnosti u razdoblju od 1. siječnja do 30. lipnja 2016. godine realizirano je 5.517.030,87 kn kako slijedi:

**4.1. Program 1001 JAVNA UPRAVA I ADMINISTRACIJA**

Ovim programom planirana su sveukupna proračunska sredstva u iznosu od 1.606.073,00 kn, od čega je realizirano 736.055,83 kn. Realizacija programa provodi se kroz aktivnosti rashoda za zaposlene, materijalno-financijske rashode te nabavu opreme.

**4.1.1. Aktivnost A100001 Rashodi za zaposlene**

Rashodi za zaposlene obuhvaćaju sredstva za plaće, jubilarne nagrade, bonus za uspješan rad te doprinose na plaću djelatnika te su za 2016. godinu planirani u iznosu od 1.087.468,00 kn. U razdoblju od 1. siječnja do 30. lipnja 2016. godine za navedenu aktivnost realizirano je 554.760,54 kn.

**4.1.2. Aktivnost A100002 Materijalno – financijski rashodi**

Planirani su u iznosu od 402.605,00 kn, a odnose se na službena putovanja, stručno usavršavanje zaposlenika, nabavu sitnog inventara, troškove objave natječaja, održavanje web stranice Grada, održavanje servera, mreže i računala, savjetničke usluge, nabavu literature, publikacija i časopisa, nabavu novih programskih rješenja, članarinu LAG-u i druge troškove. U prvom polugodištu 2016. godine realizirano je 100.157,69 kn za održavanje servera, mreže i računala u iznosu od 30.800,00 kn, nabavu programskog rješenja za provedbu naplate naknade za uređenja voda s pripadajućim troškovima održavanja istog u iznosu od 11.881,88 kn te za članarinu LAG-u „Zeleni trokut“ u iznosu od 25.000,02 kn.

**4.1.3. Tekući projekt T100003 Nabava opreme**

Za ovaj tekući projekt planirana je nabava informatičke opreme za zamjenu dotrajalih računala, pisača, uredske opreme i namještaja u iznosu od 116.000,00 kn, od čega je u razdoblju od 1. siječnja do 30. lipnja 2016. godine realizirano 81.137,60 kn.

Predmetnim sredstvima nabavljena su dva računala s pripadajućim programskim rješenjima, dva pisača, dva mobilna uređaja te trideset tablet uređaja za rad Gradskog vijeća.

**4.2. Program 1002 UPRAVLJANJE IMOVINOM**

Sveukupna planirana sredstva ovog programa u iznosu od 1.669.550,00 kn namijenjena su upravljanju stanovima, poslovnim prostorima, zemljištima, sportskim objektima, obrazovnim ustanovama, kulturnim objektima i spomenicima kulture, javnim površinama, grobljima i mrtvačnicama te komunalnom infrastrukturom.

U prvoj polovini 2016. godine utrošeno je 737.988,07 kn za aktivnosti i projekte u nastavku:

**4.2.1. Aktivnost A100001 Režijski troškovi objekata**

Režijski troškovi objekata u vlasništvu Grada dijele se na režijske troškove za podmirenje troškova električne energije i plina, te troškove za komunalnu uslugu smeća, utroška vode i odvodnje te pražnjenja septičkih jama.

Za predmetne troškove u 2016. godini je planirano 870.000,00 kn, od čega je u promatranom razdoblju realizirano 348.336,74 kn, i to za komunalne usluge opskrbe vodom i odvoza komunalnog otpada 51.244,43 kn, te za režijske troškove potrošnje električne energije i plina 297.092,31 kn. U nastavku je dan pregled potrošnje vode, električne energije i plina za Grad Novsku i mjesne odbore:

* **Opskrba vodom**:

- Grad Novska - 24 mjerna mjesta - potrošeno 1.260,45 m3 vode,

- mjesni odbori - 36 mjernih mjesta - potrošeno 648 m3 vode;

* **Opskrba plinom**:

- Grad Novska – 13 mjernih mjesta - potrošeno 85.872 kwh plina,

- mjesni odbori – 22 mjerna mjesta - potrošeno144.543 kwh plina;

* **Opskrba električnom energijom**:

- Grad Novska – 41 mjerno mjesto – potrošeno 67.024 kwh električne energije – trošak energije 37.667,62 kn, dok je mrežarina za istu 46.597,80 kn,

- mjesni odbori - 40 mjernih mjesta - potrošeno 17.537 kwh električen energije za što su troškovi energije 9.395,39 kn, a trošak mrežarine za istu 18.254,08 kn.

**4.2.2. Kapitalni projekt K100001 Otkup zemljišta**

Za navedeni projekt u 2016. godini planirana su sredstva u iznosu od 230.000,00 kn za otkup zemljišta za pročistač otpadnih voda u Bročicama.

U prvoj polovini 2016. godine realizirano je 77.110,00 kn čime je financiran otkup tri parcele ukupne površine 5.460 m2. U tijeku je postupak ugovoranja za jednu česticu, dok je za dvije parcele pokrenut postupak izvlaštenja.

**4.2.3. Kapitalni projekt K100002 Nabava opreme**

Planirani iznos od 200.000,00 kn odnosi se na godišnji udio Grada za nabavu vatrogasnog vozila DVD-a Novska temeljem Ugovora Grada Novske i Ministarstva unutarnjih poslova RH iz Programa nabave vatrogasnih vozila Vlade RH te je isti u cijelosti realiziran u prvoj polovini 2016. godine.

**4.2.4. Tekući projekt T100003 Legalizacija objekata u vlasništvu Grada**

Za legalizaciju objekata u vlasništvu Grada planirano je 50.000,00 kn za ishođenje projektne dokumentacije i plaćanje naknada za provedbu postupaka. U prvoj polovini 2016. godine realizirano je 13.368,03 kn za izradu projektne dokumentacije i plaćanje naknade za zadržavanje nezakonito izgrađenih zgrada u prostoru za zgradu trgovačkog društva Novokom d.o.o.

**4.2.5. Tekući projekt T100005 Održavanje zgrade Gradske vijećnice**

Predviđena su sredstva u ukupnom godišnjem iznosu od 20.000,00 kn za radove tekućeg održavanja i održavanje dizala. U razdoblju od 1. siječnja do 30. lipnja 2016. godine za tekuće održavanje zgrade utrošeno je 9.007,44 kn, i to za popravak krova oštećenog padom krošnje stabla za vrijeme nevremena, popravak agregata za struju, servisiranje klima uređaja te vatrogasnih aparata, dok je za održavanje dizala utrošeno 4.297,24 kn.

**4.2.6. Tekući projekt T100006 Održavanje stanova u vlasništvu Grada**

Ovim projektom predviđeni je iznos od 35.550,00 kn za troškove redovitog i izvanrednog održavanja stanova u vlasništvu Grada te atomskog skloništa ispod stambenog objekta na Trgu Đure Szabe 7 u Novskoj, kao i troškovi zajedničke pričuve za stanove u vlasništvu Grada. U prvoj polovini 2016. godine realizirano je 12.772,56 kn za troškove zajedničke pričuve za stanove u vlasništvu Grada, te 860,83 kn za periodično ispitivanje plinske instalacije u prostora u vlasništvu Grada.

**4.2.7. Tekući projekt T100007 Održavanje športskih objekata**

Planom proračuna za 2016. godinu osigurana su sredstva u iznosu od 110.000,00 kn koja se odnose na troškove redovitog održavanja kuglane (materijal/usluge) te redovito održavanje ostalih sportskih objekata u vlasništvu Grada kroz radove i nabavu potrošnog materijala.

U prvoj polovini 2016. godine utrošeno je 66.609,16 kn za nabavu informatičkog sustava za dostizanje standarda Gradske kuglane u iznosu od 64.887,50 kn te periodično ispitivanje plinskih instalacija u svlačionicama u Novoj Subockoj i NK „Libertas“.

**4.2.8. Tekući projekt T100008 Održavanje domova i ostalih objekata u vlasništvu Grada**

Ovaj tekući projekt uključuje održavanje društvenih domova i ostalih objekata u vlasništvu Grada, provedbu zakonom propisanih ispitivanja instalacija i opreme te izvanredne popravke, za što je predviđen iznos od 141.000,00 kn. U prvoj polovini 2016. godine utrošeno je 5.626,07 kn za popravak plinskog bojlera u prostoru HVIDRA-e, redovito ispitivanje plinskih instalacija u prostoru koji koriste HVIDRA i političke stanke, popravak vodovodnih instalacija u društvenom domu u Novoj Subockoj, popravak plinske peći i plinskog kotla u društvenom domu u Brestači te popravak nadstrešnice na kiosku na Trgu L.I. Oriovčanina u Novskoj.

**4.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

Ovaj program obuhvaća kapitalne projekte kojima se izgrađuju novi objekti u vlasništvu Grada Novske koji se grade u cijelosti tijekom proračunske godine ili u fazama kroz više proračunskih godina, ovisno o vrijednosti projekata. Pored izgradnje, u ovom programu nalazi se projekt kojim se financiraju rashodi za izradu projektne dokumentacije za izgradnju ili rekonstrukciju ovih objekata. Planirana su sredstva u iznosu od 1.686.483,00 kn od čega je u prvoj polovini 2016. godine realizirano 292.738,03 kn, i to:

**4.3.1. Kapitalni projekt K100003 Izgradnja doma u Jazavici**

Projekt je planiran u iznosu od 958.296,00 kn za financiranje izvedbe vanjske energetski učinkovite ovojnice te vanjskog uređenja okoliša društvenog doma. S obzirom da je projekt izgradnje doma (četvrta faza) apliciran na Natječaj Ministarstva regionalnog razvoja i fondova EU za Održivi razvoj lokalne zajednice, sredstva su planirana sukladno predmetnom Programu (85 % bespovratnih sredstva/15 % sredstva proračuna). Projekt je uvršten na listu projekata prihvatljivih za financiranje, no za isti nisu dodijeljena sredstva te projekt nije mogao biti realiziran u obujmu i namjeni za koju su sredstva planirana.

**4.3.2. Kapitalni projekt K100004 Uređenje dječjih igrališta**

Sredstva su planirana u iznosu od 200.000,00 kn, te su realizirana u iznosu od 199.530,00 kn za nabavu novog dječjeg igrališta u centru Grada.

**4.3.3. Kapitalni projekt K100005 Izrada projektne dokumentacije**

Ovim kapitalnim projektom planirana su financijska sredstva u ukupnom iznosu od 25.187,00 kn za rashode izrade projektne dokumentacije. U promatranom razdoblju sredstva su realizirana u iznosu od 2.905,74 kn, i to za izradu troškovnika četvrte faze radova na društvenom domu Jazavica 2.750,00 kn i za potvrdu glavnog projekta za svlačionice na nogometnom igralištu u naselju Stara Subocka 155,74 kn.

**4.3.4. Kapitalni projekt K100010 Uređenje Novljanskog jezera**

Za uređenje Novljanskog jezera planirana su sredstva u iznosu od 503.000,00 kn, od čega je u prvoj polovini 2016. godine realizirano 84.052,29 kn za izdavanje elektroenergetske suglasnosti za elektroopskrbnu mrežu do jezera, čije je projektiranje u tijeku, za dio izrade projektne dokumentacije za vodoopskrbnu mrežu, javnu rasvjetu te DTK mrežu, nabavu fitness sprava za vježbanje na otvorenom, nabavu vrtnog šaha te nabavu i dovoz šljunka za uređenje plaže. Ostala projektiranja su u tijeku te će biti realizirana do kraja godine.

**4.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

Za predmetni program sredstva su predviđena u iznosu od 3.180.000,00 kn za redovito održavanje komunalne infrastrukture, i to za održavanje javnih površina, održavanje nerazvrstanih cesta, održavanje javne rasvjete, zimsku službu te rashode za električnu energiju za javnu rasvjetu.

Sredstva su, u promatranom razdoblju, realizirana u iznosu od 1.731.934,91 kn, i to za sljedeće aktivnosti:

**4.4.1. Aktivnost A100001 Održavanje javnih površina**

Za održavanje javnih površina planirano je 1.000.000,00 kn te je u razdoblju od 1. siječnja do 30. lipnja 2016. godine realizirano 573.686,64 kn. Navedenim sredstvima financirano je:

* u naselju Novska: čišćenje 745.161 m2 ulica i pješačkih staza, ručno i strojno pokošeno 423.583 m2 zelenih površina, priprema zemljišta, nabava i sadnja ljetnica 278 m2, orezano 1.535 m2 živica i 178 kom. krošnji drveća, pokošeno 312.180 m2 bankina, okrčeno 10.100 m2 šiblja te isto odveženo, te sakupljan otpad sa zelenih i drugih površina u Gradu, te ostale aktivnosti u skladu s potrebama,
* u MO Brestača: ručno je pokošeno 13.900 m2, a strojno 36.000 m2 zelenih površina te priprema zemljišta, nabava i sadnja cvijeća ljetnica 20 m2,
* u MO Bročice: ručno je pokošeno 7.360 m2, a strojno 48.000 m2 zelenih površina i ostale aktivnosti u skladu s potrebama,
* u MO Stari Grabovac: ručno je pokošeno 2.500 m2 zelenih površina, a uz bankinu 12.000 m2, te priprema zemljišta, nabava i sadnja cvijeća ljetnica 5 m2,
* u MO Paklenica: pokošeno 21.000 m2 bankina, strojno 6.000 m2 i ručno 6.560 m2 zelenih površina te ostale aktivnosti u skladu s potrebama,
* u MO Voćarica: košenje 8.160 m2 bankina, ručno pokošeno 8.500 m2 zelenih površina te ostali radovi u skladu s potrebama,
* u MO Jazavica: pokošeno 10.800 m2 bankina, ručno pokošeno 7.500 m2 zelenih površina te ostali radovi po potrebi,
* u MO Roždanik: ručno je pokošeno 9.000 m2 zelenih površina, a uz bankinu 4.870 m2, te ostali radovi po potrebi,
* u MO Rajić: 3.500 m2 bankina pokošeno, a strojno 2.550 m2 zelenih površina, te rezanje šiblja uz prometnice 9.079 m2,
* u MO Borovac: pokošeno 5.700 m2 bankina, 7.770 m2 zelenih površina ručno pokošeno te ostali potrebni radovi,
* u MO Nova Subocka: ručno pokošeno 14.910 m2 zelenih površina,
* u MO Stara Subocka: pokošeno ručno 13.100 m2, strojno 42.000 m2 te uz bankinu 8.000 m2 te ostali radovi po potrebi.

**4.4.2. Aktivnost A100002 Održavanje nerazvrstanih cesta**

Ova aktivnost obuhvaća održavanje nerazvrstanih cesta, koje sukladno Zakonu o cestama, pripadaju jedinicama lokalne samouprave za što je planiran iznos od 1.000.000,00 kn. U prvoj polovini 2016. godine realizirano je 405.530,92 kn.

Iz realiziranih sredstava financirano je:

* u MO Novska: nasipavanje i ugradba tucanika kod FINA-e i Borova, u odvojku Kolodvorske ulice, Ulice Alojzija Stepinca, te u Zeleničkoj ulici, uređenje parkirališta i pješačke staze u Glassovoj ulici, te okretišta za komunalni kamion u Zeleničkoj ulici, uređenje okretišta na Novljanskom jezeru, asfaltiranje odvojka u Ulici bana Jelačića, čišćenje odvodnih kanala u Glassovoj i Osječkoj ulici, betonirani platoi za zeleni otok u Bukovačkoj i Radničkoj ulici, nabavljena i postavljena 23 prometna znaka na raznim lokacijama po potrebi,
* u MO Brestača: uređenje Spomen obilježja „Kurjakana“, nabava i nasipavanje tucanika, postava betonskih žardinjera,
* u MO Bročice: betoniranje podloge za zeleni otok,
* u MO Stari Grabovac: dovoz i planiranje 16 m3 kamena za sanaciju poljskog puta,
* u MO Voćarica: dobava i nasipavanje 10 m3 tucanika prema groblju, , betoniranje podloge za zeleni otok kod društvenog doma,
* u MO Jazavica: dobava i nasipavanje 10m3 tucanika na makadamu kod križa, 46 m3 u sokak kod škole te na pješački prijelaz, čišćenje kanala kroz naselje, betoniranje i postavljanje rubnjaka i kanalica te slivničkih rešetki na putu prema školi i kod pješačkog prijelaza,
* u MO Roždanik: betoniranje podloge za zeleni otok kod društvenog doma,
* u MO Rajić: iskop i čišćenje kanala u Lovačkoj ulici, uređenje pokosa odrona te betoniranje potpornog zida i ugradnja bagremovih stupaca radi saniranja odrona, betoniranje podloge za zeleni otok,
* u MO Borovac: dobava i nasipavanje 36 m3 tucanika, skidanje humusa i iskop kanala, uređenje pokosa i postava betonskih staza s rubnjacima u sokaku prema groblju,
* u MO Nova Subocka: dobava i postavljanje 50 m3 tucanika u Ulicama Torine, Selska i Školskoj, čišćenje odvodnog kanala, uređenje puta prema igralištu,
* u MO Stara Subocka: dovoz i postavljanje 35 m3 tucanika po makadamskim putevima uz prugu i po selu, uređenje puta prema igralištu, izrada 6 m propusta ispod ceste,
* u MO Brezovac: ručno čišćenje raslinja uz cestu,
* u MO Lovska: strojno i ručno čišćenje profila ceste, ručno čišćenje raslinja, postavljanje 5 m propusta ispod ceste,
* u MO Popovac: čišćenje zaštopanih cijevi i sanacija depresija uz cestu Brezovac-Popovac - Kričke,
* u MO Sigetac: dobava i postavljanje 24 m3 tucanika na makadam na kraju sela, čišćenja kanala kroz Sigetac, betoniranje podloge za zeleni otok kod društevnog doma.

**4.4.3. Aktivnost A100003 Održavanje javne rasvjete**

Za održavanje javne rasvjete predviđena su sredstva u iznosu od 200.000,00 kn te su ista u prvoj polovini 2016. godine realizirana u iznosu od 112.682,12 kn, što uključuje sedamnaest izlazaka Službe održavanja pri čemu su vršene zamjene žarulja te ostali popravci po potrebi.

**4.4.4. Aktivnost A100004 Zimska služba**

Ovom aktivnošću osiguravaju se financijska sredstva za rashode čišćenja snijega s nerazvrstanih cesta i pješačkih površina Grada Novske, raljenjem i/ili posipanjem soli pomoću strojeva ili ručno. Troškovi ove aktivnosti povezani su s vremenskim uvjetima te je planirani iznos od 300.000,00 kn u prvoj polovini 2016. godine realiziran u vrijednosti od 291.785,08 kn za intervencije u razdoblju od 19. prosinca 2015. do 23. siječnja 2016. godine. U mjesecu siječnju je izvršeno 11 prolazaka ralicom kroz Grad te 4 izlaska ralicom kroz naselja, dok je čišćenje i soljenje prometnica i pješačkih staza provođeno u gore navedenom razdoblju u skladu s potrebama.

**4.4.5. Aktivnost A100005 Potrošnja električne energije za javnu rasvjetu**

Planirani iznos od 680.000,00 kn do sredine godine realiziran je u iznosu od 254.359,89 kn za 437.957 kWh električne energije za javnu rasvjetu.

**4.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

Program obuhvaća poslove imovinsko-pravne pripreme zemljišta te projektnu pripremu i građenje komunalne infrastrukture. Realizacijom Programa i usklađenim investicijskim zahvatima postiže se cilj programa, a to je proširenje komunalne infrastrukture (prometnice, vodovod, kanalizacija, javna rasvjeta, groblja i dr.) uz zadržavanje, odnosno unapređenje postojeće na području Grada Novske.

Za predmetne projekte planiran je iznos od 14.396.600,00 kn, od čega je planirano 8.323.200,00 kn bespovratnih izvanproračunskih sredstava zbog prijave za 100%-tno financiranje iz Programa ruralnog razvoja po Mjeri 7.2.2. *Izgradnja nerazvrstanih cesta* te Mjeri 7.4. *Izgradnja društvene infrastrukture*, za što natječaji nisu objavljivani, te sredstva za projekte izgradnje mrtvačnice u Voćarici, rekonstrukcije nerazvrstanih cesta u Staroj Subockoj (cesta i odvojak), Starom Grabovcu, Rajiću i Borovcu, te pješačkog mosta u Rajiću i pristupnog puta u Mokro polje nije bilo moguće realizirati.

Ostali projekti su realizirani u prvoj polovini 2016. godine u vrijednosti od 510.302,53 kn.

**4.5.1. Kapitalni projekt K100005 Izgradnja nogostupa**

Za predmetni projekt planirano je 450.000,00 kn za rekonstrukciju nogostupa u Ulici kralja Tomislava, na dijelu od prijelaza preko željezničke pruge do nadvožnjaka auto ceste.

S obzirom na vrijednost radova, proveden je postupak bagatelne nabave na koji su pristigle tri ponude, no iznosi pristiglih ponuda bili su viši od planiranih sredstava, tako da nije bilo moguće odabrati niti jednu ponudu.

**4.5.2. Kapitalni projekt K100006 Projektiranja komunalne infrastrukture**

Ovim kapitalnim projektom predviđena su sredstva za projektiranja koja nisu izdvojena u zasebne kapitalne projekte te za izradu Elaborata prometnog uređenja Grada Novske u iznosu od 300.000,00 kn. U prvoj polovini 2016. godine realizirano je 778,70 kn za izdavanje raznih potvrda za projektnu dokumentaciju, dok je spomenuti Elaborat prometnog uređenja u izradi.

**4.5.3. Kapitalni projekt K100008 Proširenje vodovodne mreže**

Predmetnim projektom osigurana su sredstva za izgradnju vodovodne mreže kroz naselje Borovac čime se omogućuje priključak stanovništvu uz predmetnu trasu te priključak mrtvačnice Borovac na vodovodnu mrežu. Vodovodna mreža je izgrađena, a realizacija u proračunu će biti vidljiva u drugoj polovini godine.

**4.5.4. Kapitalni projekt K100011 Mrtvačnica u Borovcu**

Za ovaj kapitalni projekt planiran je iznos od 202.500,00 kn za dovršetak druge faze izgradnje te priključenje mrtvačnice u Borovcu na komunalnu infrastrukturu. U prvoj polovini 2016. godine realizirano je 194.729,58 kn, i to za završne građevinske i keramičarske unutarnje radove, elektroinstalaterske radove, postavljanje klima uređaja te za priključenje objekta na elektroopskrbnu mrežu.

**4.5.5. Kapitalni projekt K100012 Održavanje groblja**

Ovaj kapitalni projekt predviđen je u iznosu od 100.000,00 kn za financiranje nastavka uređenja staza na gradskom groblju u Novskoj te za prijevoz pokojnika za koje je potrebno izvršiti obdukciju, a koji je jedinica lokalne samouprave dužna osigurati.

U prvoj polovini 2016. godine realizirano je 3.005,46 kn, i to za prijevoz pokojnika do Zavoda za sudsku medicinu.

**4.5.6. Kapitalni projekt K100013 Proširenje javne rasvjete**

Sredstva iz ovog kapitalnog projekta planirana su za proširenja javne rasvjete u dva odvojka Kolodvorske ulice te u Zeleničkoj ulici u Novskoj u iznosu od 73.500,00 kn. U prvoj polovini godine ovaj kapitalni projekt ostvaren je u iznosu od 11.975,00 kn za izvedene elektroinstalacijske radove na reklamnom panou.

**4.5.7. Kapitalni projekt K100015 Poduzetnička zona Novska**

Planirana su sredstva u iznosu od 3.037.500,00 kn za izgradnju druge faze komunalne infrastrukture te industrijski željeznički kolosijek. U prvoj polovini 2016. godine je realizirano 299.502,31 kn. Naime, zbog nepredviđenih okolnosti, radi kojih su bile potrebne izmjene i dopune postojećeg projekta trase, radovi na izgradnji su bili obustavljeni.

**4.5.8. Kapitalni projekt K100016 Izgradnja kanalizacije**

Ovim projektom su osigurana sredstva u iznosu od 55.000,00 kn za izgradnju kanalizacije u Ulici Vladimira Nazora u Novskoj. Radovi su izvedeni u drugoj polovini 2016. godine te će realizacija istog biti vidljiva u izvješću za to razdoblje.

**4.5.9. Kapitalni projekt K100009 Aglomeracija Novska**

Planirana su sredstva u iznosu od 449.900,00 kn za udio Grada u financiranju projektne dokumentacije za projekt *Aglomeracija Novska*. S obzirom da u promatranom razdoblju nije dostavljena niti jedna situacija za predmetno projektiranje, time niti sredstva za isto nije bilo moguće realizirati.

**4.5.10. Kapitalni projekt K100029 Rekonstrukcija županijske ceste u Bročicama**

Sredstva za ovaj kapitalni projekt planirana su u iznosu od 800.000,00 kn za 50% dogovorenog udjela Grada Novske za sufinanciranje rekonstrukcije županijske ceste u Bročicama koju provodi Županijska uprava za ceste Sisačko-moslavačke županije.

S obzirom da ŽUC do sada nije počeo s aktivnostima za provedbu ovog projekta, u promatranom razdoblju nije bilo moguće realizirati planirana sredstva.

**4.6. Program 1006 ZAŠTITA OKOLIŠA**

Program obuhvaća aktivnosti i kapitalne projekte vezane uz sprečavanje ili smanjenje štetnog djelovanja otpada na ljudsko zdravlje i okoliš u cilju zaštite čovjekova zdravlja i okoliša.

Za provedbu ovog programa sredstva su planirana u iznosu od 12.695.922,00 kn, od čega se 10.308.213,00 kn odnosi na bespovratna sredstva prema programima Fonda za zaštitu okoliša i energetsku učinkovitost. Najavljeni programi nisu provedeni u ovoj godini što je rezultiralo stagnacijom provedbe planiranih projekata.

Do kraja prvog polugodišta 2016. godine realizirano je 270.270,00 kn za provedbu aktivnosti i projekata u nastavku.

**4.6.1. Aktivnost A100002 Selektiranje komunalnog otpada**

Ovom aktivnošću su planirana financijska sredstva u iznosu od 55.000,00 kn za podmirenje troškova odvoza korisnog otpada sa zelenih otoka s područja grada Novske u koje građani odlažu PET i ALU ambalažu, staklo, papir i kartonsku ambalažu. Do 30. lipnja ove godine realizirano je 19.062,50 kn za odvoz kontejnera s 14 lokacija, od čega je 11 lokacija u Gradu Novska te po jedna u Borovcu, Starom Grabovcu i Plesmu.

**4.6.2. Kapitalni projekt K100001 Sanacija deponije „Kurjakana“**

Predmetnim projektom osigurana su sredstva za projektiranje i izgradnju treće faze sanacije odlagališta „Kurjakana“ u iznosu od 9.600.000,00 kn i ista je planirana kao nastavak dosadašnje suradnje s Fondom za zaštitu okoliša i energetsku učinkovitost, s omjerom financiranja 90 % FZOEU i 10 % Grad. U prvoj polovini godine realizirano je 181.207,50 kn za projektiranje treće faze, dok se za realizaciju ostatka sredstava čeka suglasnost Fonda za zaštitu okoliša i energetsku učinkovitost kako bi se ostvarili uvjeti za raspisivanje Javnog natječaja za izvođenje radova.

**4.6.3. Tekući projekt T100001 Poticanje energetske učinkovitosti**

U ovom tekućem projektu planirana su sredstva u iznosu od 2.970.922,00 kn za povećanje energetske učinkovitosti zgrada u vlasništvu Grada, i to društvenih domova u Novoj Subockoj i Brestači, zgrade Gradske uprave i zgrade trgovačkog društva Novokom d.o.o., te izrade projektne dokumentacije za predmetne mjere. Predmetni projekti su također planirani za sufinanciranje po programima Fonda za zaštitu okoliša i energetsku učinkovitost, koji u ovoj godini nisu provedeni, tako da sredstva planirana za predmetnu namjenu nije bilo moguće realizirati. Akcijski plan energetski održivog razvoja Grada Novske je u izradi i bit će realiziran do kraja godine.

**4.6.4. Tekući projekt T100002 Poticanje razvoja svijesti o zaštiti okoliša**

Predmetni projekt osmišljen je radi potpore ostalim projektima vezanim za zaštitu okoliša na način da, kroz edukaciju od najranije dobi, promičemo važnost očuvanja prirode u našoj okolini. S obzirom da je dio gradskog područja obuhvaćen u Parku prirode Lonjsko polje koji se brine o zaštiti i očuvanju autohtone flore i faune, Grad Novska je planiranim sredstvima u iznosu od 70.000,00 kn financirao tiskanje edukativno-promotivnih materijala predmetne Javne ustanove koji će se distribuirati djeci vrtićkog uzrasta, područnih osnovnih škola te srednje škole na području Grada, ali i svim posjetiteljima Parka prirode.

**4.7. Program 1007 ZDRAVSTVO**

Za izvršenje programa osigurana su sredstva u iznosu od 285.000,00 kn, od čega je u promatranom razdoblju realizirano 124.618,30 kn iz čega je financirano kako slijedi:

**4.7.1. Tekući projekt T100001 Sanitarna zaštita**

Predmetnim projektom osigurana su sredstva u iznosu od 265.000,00 kn za provođenje proljetne i jesenske deratizacije, dezinsekcije i higijeničarske službe na području Grada i prigradskih naselja, a obuhvaća stambene objekte, dvorišta i gospodarske zgrade, stambene jedinice i zajedničke dijelove u stambenim zgradama, poslovne objekte, javno-prometne i zelene površine i divlja odlagališta otpada, napuštene stambene objekte i glavne kanalizacijske kolektore.

U razdoblju od 1. siječnja do 30. lipnja 2016. godine ovaj tekući projekt je realiziran u iznosu od 124.603,30 kn, od čega je:

- za dezinsekciju utrošeno 57.000,00 kn čime su financirana dva tretmana (larvicidni i aduticidini tretman) u razdoblju 1. i 2. lipnja te 14. i 15. lipnja 2016. godine,

- za deratizaciju utrošeno 37.210,00 kn za obavljanje sustavne deratizacije divljih deponija otpada na području Grada Novske u razdoblju od 14. do 21. ožujka, deratizaciju javno-zelenih površina, pješačkih staza i parkova, te za uslugu preventivne sustavne deratizacije stambenih objekata s okućnicom i gospodarskim zgradama, socijalno ugrožena i napuštena domaćinstva s pripadajućom okućnicom na području Grada Novske i prigradskih naselja,

- za higijeničarsku službu utrošeno 30.393,30 kn za dvanaest akcija hvatanja pasa lutalica do 30. lipnja 2016. godine. U navedenim akcijama uhvaćeno je ukupno petnaest pasa lutalica koji su zbrinuti u objektima skloništa za životinje te s kojima je postupano sukladno Zakonu o zaštiti životinja.

**4.7.2. Tekući projekt T100002 Veterinarske usluge**

Predmetnim projektom se osiguravaju sredstva kako bi se stanovništvo zaštitilo od zaraze trihinelom. Sredstva su namijenjena za subvenciju pregleda svinjskog mesa. Sredstva su planirana u iznosu od 20.000,00 kn s obzirom na dosadašnje godišnje potrebe.

Do kraja lipnja ove godine realizirano je 15,00 kn za jedan pregled uzorka. Budući da je tradicionalno vrijeme pripreme svinjskog mesa za sušenje tijekom studenog i prosinca, ostala sredstva će biti realizirana do kraja godine.

**4.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

Ovim programom osiguravaju se sredstva za provođenje mjera za zaštitu i spašavanje građana Grada Novske kao i za unaprjeđenje ovog sustava. Sredstva su planirana u iznosu od 1.385.772,00 kn, od čega je u prvoj polovini godine realizirano 699.306,26 kn za provedbu aktivnosti i projekata kako slijedi:

**4.8.1. Aktivnost A100001 Sufinanciranje rada Vatrogasne zajednice Grada Novske**

Ova aktivnost obuhvaća sufinanciranje rada Vatrogasne zajednice Grada Novske u ukupnom iznosu od 1.335.772,00 kuna, od čega je u prvoj polovini godine realizirano 669.306,26 kn, i to:

- za redovnu djelatnost deset Dobrovoljnih vatrogasnih društava i Vatrogasne zajednice, te rashode za pet zaposlenih osoba u DVD-u Novska, njihove materijalno–financijske rashode i rashode za nabavu i popunu opreme, troškove osiguranja i registracije vatrogasnih vozila te ostalih režijskih troškova svih vatrogasnih društava na području Grada Novske kao i troškove prijevoza za osobe zaposlene putem javnih radova utrošeno je 585.840,00 kn,

- za dnevnice za vatrogasne intervencije isplaćeno je 661,78 kn za sedamnaest sati intervencija za požar vozila, stambenog i gospodarskog objekta, požar dimnjaka u stambenom objektu, dvije tehničke intervencije te prometnu nezgodu,

- za otplatu anuiteta kaska za dva kombi vozila utrošeno je 72.804,48 kn,

- za vatrogasna natjecanja i manifestacije realizirano je 10.000,00 kn, od čega je sufinancirano održavanje Gradskog vatrogasnog natjecanja s 5.000,00 kn te obilježavanje Dana sv. Florijana također s 5.000,00 kn.

**4.8.2. Tekući projekt T100001 Civilna zaštita**

Temeljem članka 17. Zakona o sustavu civilne zaštite („Narodne novine“, broj 82/15) izvršno tijelo jedinice lokalne i područne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga sustava civilne zaštite.

Sukladno navedenom, u ovom projektu su planirana sredstva u iznosu od 20.000,00 kn za nabavu opreme za Civilnu zaštitu i ista će biti realizirana do kraja godine.

**4.8.3. Tekući projekt T100002 Sufinanciranje rada HGSS Stanica Novska**

Ovim projektom planirana su sredstva u iznosu od 30.000,00 kn za redovnu djelatnost HGSS Stanice Novska, i to za podmirenje troškova otplate kredita za nabavu terenskog vozila, troškove goriva, nabavu opreme i druge redovne troškove. U promatranom razdoblju sredstva su realizirana u cijelosti.

**4.9. Program 1009 PROSTORNO UREĐENJE I UNAPREĐENJE STANOVANJA**

Program obuhvaća dvije aktivnosti i jedan kapitalni projekt kojima se stvaraju preduvjeti za kvalitetnije upravljanje i gospodarenje prostorom Grada Novske i planirana su u iznosu od 471.188,00 kn, a u promatranom razdoblju su realizirana u iznosu od 46.312,50 kn.

**4.9.1. Aktivnost A100001 Geodetsko – katastarske usluge**

Ova aktivnost je predviđena u iznosu od 274.500,00 kn za podmirenje usluga izrade parcelacijskih elaborata temeljem lokacijskih dozvola ili drugih zakonom propisanih aktivnosti. Pored ovoga, kroz ovu aktivnost podmiruju se rashodi za kopije katastarskog plana i drugih knjižnih podataka izdanih od strane Državne geodetske uprave. Do sredine 2016. godine sredstva su realizirana u iznosu od 46.312,50 kn za izradu geodetskih podloga i parcelacijskih elaborata u poduzetničkim zonama te podloge vezane za prijenos vodnih građevina na Samar brdu.

Planirana sredstva u iznosu od 94.500,00 kn namijenjena su plaćanju ugovorenog dijela Grada za provedbu katastarske izmjere i tehničke reambulacije k.o. Bročice i Novska. S obzirom da navedeni radovi nisu izvršeni do kraja promatranog razdoblja, nisu mogla biti realizirana.

Planirana sredstva za troškove zaposlenih osoba iz katastra i gruntovnice na provedbi javnog izlaganja k.o. Novska u iznosu od 60.000,00 kn nije bilo moguće realizirati, s obzirom da javna tijela koja provode postupke (Ministarstvo pravosuđa/gruntovnica te Državna geodetska uprava/katastar) nisu usuglasili zakonske modele plaćanja predmetnih aktivnosti.

**4.9.2. Aktivnost A100002 Geografsko – informacijski sustav**

Planirana su sredstva u iznosu od 75.000,00 kn za ažuriranje podataka iz grafičke i knjižne baze Državne geodetske uprave, kao i ažuriranje drugih podataka i nadogradnju postojećih koja se provode dva puta godišnje. U prvoj polovini tekuće godine ova aktivnost nema iskazanu realizaciju u proračunu.

**4.9.3. Kapitalni projekt K100001 Prostorno – planska dokumentacija**

Ovaj kapitalni projekt obuhvaća izradu izmjena i dopuna prostorno–planske dokumentacije (PPUG Novska i UPU Novska), izradu Izmjena i ponovljenog javnog izlaganja te Procjene studije o utjecaju na okoliš kao i Izvješće o stanju u prostoru, za što su osigurana sredstva u iznosu od 121.688,00 kn. Sve navedeno je u postupku izrade te će realizacija planiranih sredstava biti vidljiva u drugoj polovini godine.

**4.10. Program 1010 GOSPODARSTVO**

Cilj ovog programa je poticati razvoj poduzetništva i poljoprivrede, potaknuti osnivanje novih i jačanje postojećih subjekata, povećati zaposlenost, te mjerama ruralnog razvoja pridonijeti unaprjeđenju konkurentnosti poljoprivrednog sektora, očuvanju i unaprjeđenju okoliša i krajobraza te poboljšati kvalitetu života u ovom ruralnom području.

Za navedene aktivnosti osigurana su sredstva u iznosu od 1.232.000,00 kn od čega je do 30. lipnja 2016. godine realizirano 346.394,68 kn čime je financirano:

**4.10.1. Tekući projekt T100001 Poljoprivreda i ruralni razvoj**

Za poljoprivredu i ruralni razvoj osigurano je 852.000,00 kn, a s obzirom na promjenu Programa sukladno Uredbama EU o dodjeli potpora male vrijednosti u poljoprivredi, način postupka i dodjele potpora je prilagođen Odobrenju Ministarstva poljoprivrede. Javni pozivi za sve mjere prema predmetnom Programu, objavljeni su 14. i 15. lipnja 2016. godine, te drugi krug Javnih poziva za umjetno osjemenjivanja goveda i krmača te subvenciju za umjetno osjemenjivanje goveda zbog nedovoljnog broja prijava. Do 30. rujna 2016. godine prijavitelji, koji su ostvarili prava na potporu, trebaju dostaviti Zahtjeve za isplatu s pripadajućim dokazima o realizaciji prijavljenih ulaganja, te će im nakon toga sredstva biti dodijeljena. Nakon dodjele sredstava bit će vidljiva realizacija istih kroz izvršenje proračuna.

**4.10.2. Tekući projekt T100002 Razvoj malog gospodarstva**

Kroz projekt *Razvoj malog gospodarstva* definirane su mjere za povećanje konkurentnosti kroz poticanje razvoja malog i srednjeg poduzetništva iz svih gospodarskih grana te su sredstva osigurana u iznosu od 850.000,00 kn, a do sredine godine realizirana su u iznosu od 346.394,68 kn za provedbu rashoda kako slijedi:

- *nastupanje na sajmovima* – do sredine godine realizirano je 1.700,00 kn čime je financiran odlazak trinaest zainteresiranih poljoprivrednika na Bjelovarski sajam dana 2. travnja 2016. radi upoznavanja poljoprivrednika s novim uvjetima prijava vezano za raspolaganje poljoprivrednim zemljištem,

- sredstva za *subvenciju kamatne stope* do kraja lipnja realizirana su u iznosu od 263.575,68 kn čime je s 2% sufinancirana kamatna stopa za trinaest poduzetničkih kredita,

- iz sredstava za *poticanje razvoja malog i srednjeg poduzetništva* realizirano je 81.119,00 kn sukladno Programu poticanja malog i srednjeg poduzetništva Grada Novske za dodjelu pojedinačne potpore trgovačkom društvu u vlasništvu Grada za izvanrednu investiciju izravno vezanu za djelatnost iste.

Za ostala sredstva raspisan je Javni poziv za sve mjere prema predmetnom Programu, koji je objavljen 15. lipnja 2016. godine. 16. kolovoza 2016. godine objavljen je drugi krug Javnog poziva radi nedovoljnog broja prijava.

Do 30. rujna 2016. godine prijavitelji, koji su ostvarili prava na potporu, trebaju dostaviti Zahtjeve za isplatu s pripadajućim dokazima o realizaciji prijavljenih ulaganja, te će im nakon toga sredstva biti dodijeljena. Nakon dodjele sredstava bit će vidljiva realizacija istih kroz izvršenje proračuna.

**4.11. Program 1019 POTICANJE RAZVOJA TURIZMA**

Cilj ovog programa je poticati razvoj turizma, osnivanje novih i jačanje postojećih subjekata u turizmu na području Grada, te povećati zaposlenost i pridonijeti unaprjeđenju konkurentnosti turističkog sektora. Za navedenu namjenu osigurana su sredstva u iznosu od 279.000,00 kn, od čega je do kraja lipnja realizirano 115.000,02 kn za rashode za plaće dvije zaposlene osobe u Turističkoj zajednici i Turističko-informativnom centru.

**PROČELNICA**

**Marica Vitković, v.r.**